text:
Na prome luga, esta un apresio pa tin bo riba nos website! Lesando nos prome artikulo of manera e terminologia di awendia ta bisa: lesando nos blòg.
Lesando nos prome blog nos ta supone ku bo sa ken nos ta, kiko Bon Vibe ta i kiko nos ta para pe!
Ken?
Bon Vibe ta Boneiru su prome sexshop, tienda di seks, tienda ku ta bende kos di hasi dushi of sushi? Artikulo nan ku ta hasi e hasimentu di dushi mas sushi👅🤷🏽♀
Kiko?
Bon Vibe no ta simplemente un tienda, nos kier eduka, informa i kibra barera nan.
Un profesor ku jama Maslow a splika i illustra e nesesidat nan humano ku nos tin den bida. Kuminsando for di nesesidat basiko te ku nesesidat luho. E necesidat nan basiko ta: kuminda, awa, drumi i seks.
Kiermen stop di hasi manera seks ta algu straño, si no ta tin seks bo lo no tabata eksisti. Kontal, seks ta algu masha normaal, algu humano, parti di bida.
PERO ja komo ku e ta algu normaal ku nos no por biba sin dje.. kubo ta hasi anyways... BAN HASIE HOT, LEUK, DUSHI, SUSHI.
Kon?
E intenshon di nos blog nan ta pa eduka i informa. E topiko nan lo varia pero e basiko lo keda meskos: seks. Nos lo skibi tokante notisia, interviews, storia real, prevenshon, kuido hygieniko di bo mes i bo toys nan, duna tips pa hasi dushi, informa tokante e diferente toys nan i nan uzo, posishon nan pa purba, body parts to explore etc etc.
Nos ta priminti di no hasi nos blog nan muchu largu, pues esaki a jega su fin. Jegando su fin, despues di un introdukshon bo mag disidi alvast sibo kier sigui lesa nos blogs nan den futuro. E artikulo nan lo ta untiki for di man, pero sigur informativo.
Pues e team di Bon Vibe tin algun aviso:
- Si bo tin mente chikitu please stop di lesa
- Si bo tin menos ku 14 aña baha for ki riba (aisi 14, 18 a bai foi moda..to be continued)
- Bon Vibe no ta responsabel pa e lenguage ni kontenido ku ta wordu huza
- Nos no ta wòri of worry kon tin ku skibi papiamentu, basta bo kompronde
Are you ready for this amazing journeyyyyy?! Ready steady GOO!
Danki pa a lesa te na final, danki pa boso support. Hopi love❤
xx Bon Vibe Team


c: text/html

text:
Kralendijk- Tourism Corporation Bonaire (TCB) ta yama bon biní na Elesiër Angel, ku ta okupá e funshon di Cruise & Project Coordinator.
Elesiër tin eksperensia lokal i tambe internashonal den hospitaleria, research i turismo. I aparte di a kompletá su MBO i HBO, Elesiër a studia pa e titulo di Master in Tourism Destination Management na Breda University na Hulanda. Durante su periodo komo studiante, Elesiër a kore stazje na Boneiru i Sint Maarten i tambe e a kondusí estudionan na Boneiru, Cambodia i Australia.
Kontentu
Elesiër ta kontentu i ansioso di e oportunidat pa por forma parti di e tim di TCB. Elesiër ta kla pa kontribuí na e rekuperashon i kresementu sustenibel di e isla, i ta kla pa hiba Boneiru i e komunidat na e siguiente nivel.
Nos ta yam’e bon biní na e tim di TCB i ta deseá Elesiër tur klase di èksito den su funshon nobo komo Cruise & Project Coordinator.

robotstxt: allowed

filter: keep


text: Diahuebs merdia a drenta informe di un accidente cu hende herida pazuid di EPB na Hato, mesora a dirigi tanto polis como ambulans na e sitio. Na yegada di e patruya a bin compronde cu 3 hoben, 2 homber y un muher tabata coriendo bicicleta na banda di e caminda na nan robez e 2 hombernan tabata dilanti y e mucha muher tabata mas patras na dado momento e mucha muher mester a subi caminda debi na un mata cu tabata cubri te na e caminda pero net na e momentonan ey tabata tin un auto biniendo pabao y e chauffeur no por a kita debi na un otro vehiculo di direccion contrario y e impacto cu e jovencita ciclista tabata inevitable y e auto a pasa riba un wiel di e bicicleta y e mucha muher a cay y a herida su mes. Na yegada di e ambulans nan a atende e victima na e sitio mes.


text:
E president di China ta bisa cu ta un inevitabilidad historico. E mandatario a bisa cu China no lo ta intimida, oprimi pa otro nacionnan. “Cualkier persona cu purba lo haya su mes golpia y yena cu sanger pa mas di 1.4 miyon di Chines”, Xi a bisa.
E presidente di China y lider di partido comunista, Xi Jinping, a pronuncia un discurso na un ceremonia pa conmemora e centenario di partido na Benijing. E presidente a papia dilanti un 70.000 persona na un ceremonia na Plaza di Tiananmen.
Xi a pronuncia un discurso nacionalista na cual afirma cu solo e partido por garantisa e stabilidad na China. Cualkier purba di seperacion di e pais lo fracasa. E discurso di Xi, (e lider mas poderosos di e pais) a anuncia cu nan a logra nan obhetivo centenario di crea un sociedad prospero. Awo ta avansa na stap sigur pa bira un pais socialista moderno den tur aspecto


text:
Educacion ta e miho prevencion conta pobreza y criminalidad.
Y esnan den necesidad mester di apoyo di nos comunidad.
Estudionan ta mustra cu studiantenan cu tin nan mesun tecnologia y material di scol, no solamente ta haya mihor punto na scol, pero tambe ta crea un actitud mas positivo pa cu sinjamento, ta mehora nan comportacion en general y nan imagen propio.
👐🏼 Hunto nos por brinda 60 hoben e sosten necesario pa keda riba bon caminda.
60 hoben menos den e ciclo di criminalidad y sistema di husticia.
Esaki ta nos meta primordial pa celebra nos di 60 aniversario.
———- FALTA 10 DIA PA YEGA NOS META ———-
Pa yega na e suma necesario, por contribui den forma di un donacion monetario of den forma di material nobo (laptops of Chromebooks) prome cu dia 7 di juli 2021.
➡ Donacion ta posibel na nos oficina:
Caya Ernesto Petronia 21 C [banda di rotonde di Ponton]
➡ Of via nos cuenta bancario
CMB 61178310
Descripcion 60 aniversario.


text:
Utilizamos e Cookie pa e ib ta mas fasil pa uza posibel
Mira mas informashon riba e Cookie ta Van ta un mes Family basá riba e aña nan Produktonan pa instalashon, Renobashon, Limpi i Kuminda di Suela di palu, para i komersialVan tin su Sede di Suela i di tur e mundu di otro Tera na kla Illes i Distribute representacion. No tin diferensia si ta un Di suela di Palu, limpi, kambia, òf chikitu Enmiendas, Van Yudadónan.
Van ta un mes Family basá riba e aña nan Produktonan pa instalashon, Renobashon, Limpi i Kuminda di Suela di palu, para i komersial.
Van tin su Sede di Suela i di tur e mundu di otro Tera na kla Illes i Distribute representacion.
E tema ta incluyendo di Estado di e SA desde e Splicacion
Bo ta aki Página mei propiedad di Topa kòrda, ta organisá i describesUn habri i un Communication otro Hende, similar na yega na tempu.
Ta ken a keda para na e dia ku e meta di e aleman, ta unico na e Lista di koredó.
E Kontra durante e dia tin lugá
Augustus ta hiba pafó di Jaren Haf den e Fòrti Bischofstein un Eskolar Di Informacion na e Alle. e desishon di version español Dilanti Di e Komunidat den Bon. Pa inisio di Sesion di Salario: e Bien òf den e Lista di koredó ku a wòrdu solisitá. Riba Petishon di e Komunidat ta e di e Consultant GmbH Diskurso pronunsiashon awor aki: E Mundu Destino Konferensia di Mei na Alemania. Krefeld, un Grupo chikitu pa conoce i kla pa e Produccion, meskos Adaptashon den bo tera di Papia aleman, a papia. Regular e Prinsipio ku Home ta asuntu di diskushon. Bai den e di Midi di e Lista di koredó di bon.
ALEMANIA en di Videonan di ALEMANIA
E het di ALEMANIA union di tur e navegadores materno i disposishon, No ta den liña bint'oraTin Un gran kantidat di funcion di probecho i karakterístika avanzado, ku ta obra di Bo na e het di ALEMANIA pa Semper.
Di búskeda di reunion di Tur e tera, estudio, stat I regionnan di munduUn manera fásil ta pone Mil nobo cuestionarios di bunita Muhénan soltero i hende. Hasi lis e nòmber di Tera of di estado di Washington pa wak algun di E último cuestionarios di e pais. Registra liber awe i sosodé Nobo bunita di e partisipante, Milnan di nobo kayente foto Bai partisipá den e aktivo Den nos komunidat. Inisio Di Registro di un Nòmber di Salario Buska Wak E To di mihó sitionan I kontestanan.


text:
Ku e minister di Salubridat Públiko no ta komprondé su tarea i ta mas bien un peliger pa salú públiko, mester ta mas kla ku di dia. Awor e minister ta papia di tuma pildorá di Ivermectin kontra di COVID mientras e remedi aki ta mas bien pa trato di bichi parasítiko i pruga. Esaki despues ku anteriormente e mesun minister a pretendé ku su bèrdat personal basá riba ken sa ki sekta, ta bin nan promé lugá den un krísis di salubridat? E mester komprondé ku e ta minister i no ta un di e hopi ‘èkspertonan’ di Facebook ku ta venená e pueblo dor di plama lokura tur dia tokante di e pandemia. E minister konsientemente ta alimentá i empoderá e tipo di figuranan aki. T’esei ta su intenshon, òf e ta ignorante? E bakunashon ta e manera mas efektivo segun siensia pa prevení COVID. I, te ainda no tin alternativa pa bakunashon ku ta mes òf mas efektivo. Tambe ta bèrdat ku esnan ku ta muri di COVID na Kòrsou, ta hendenan no bakuná (kompletamente). Si e minister ke keda kere den su bèrdat, e por. Den e kaso ei e no por ta minister pasombra e ta un peliger. Remarkabel ta ku e otro partido den koalishon ta ketu ketu i te ainda ta guli manda abou i akspetá i aprobá e maneho aki. Bèrgonsoso. Bèrgonsoso tambe ku Staten, sigur miembronan di oposishon no ta tuma e situashon aki na serio i presentá por lo ménos un moshon di desaprobashon kontra di e minister.
Bozeman, Montana


text:
Comienso di februari di e aña aki Departamento di Aduana Aruba y Aruba Trade & Industry Association (ATIA) a start cu un curso pa Declaranten cu ta traha cu brokers, importeurs y inklaringsagenten. E curso a start cu 22 cursista y tabatin un duracion di 4 luna.
E curso tabata compact y tabata contene tur locual un Declarant mester ta na altura ora di declara mercancia entre otro pidi exoneracion di impuesto, bai den bezwaar y pidi restituticion na Aduana.
Di e 22 cursista 20 cursista a logra termina e curso cu exito. E tres cursistanan cu a termina e curso cu mihor puntuacion ta:
- sra. Yessica Gomez Ruiz di Superfood,
- sr. Ulrich Kelly di GASA y
- sra. Vanessa Chatlein-Jones di E.G.L. Logistic
Departamento di Aduana Aruba y ATIA ta gradici tur e cursista pa y alabes deseanan tur clase di exito den nan carera como Douane Declarant certifica. Un agradecimento special ta bai na tur docente, hoofd y secretario cu a hasi e curso Douane Declarant aki posibel y e personal atento di ATIA cu a zorg pa e logistica y preparacionnan necesario pa e lesnan.
E sigiuente curso ta planea pa start e di dos mitar di augustus venidero. Pa mas informacion y pa inskribi por tuma contacto cu Aruba Trade & Industry Association (ATIA).


text:
NAGICO a risibí bishita di atletanan olímpiko
NAGICO a risibí bishita di atletanan olímpiko
Willemstad, 27 di Sèptèmber 2021 – Djamars último NAGICO a risibí bishita di Kòrsou su medayistanan. Esaki tabata kulminashon di un patrosinio di NAGICO na e evento den kual a honra e atletanan dia 16 di sèptèmber ultimo. Kòrsou kompletu por a disfrutá di e evento ku a wòrdu transmití na TeleCuraҫao dia 19 i ku ripitishon dia 23 di sèptèmber.
Durante e bishita trahadónan di NAGICO por a sera konosí i tambe kombersá ku e atletanan. Kada un di e atletanan tin un historia di determinashon i perseveransia, i sigur por sirbi komo inspirashon pa hóben i adulto. Pueblo di Kòrsou por ta sumamente orguyoso di e atletanan. Den kombersashonnan masha inspirativo ku a tene ku e atletanan na ofisina di NAGICO, por a konkluí ku kada un a keda motivá p’e pensamentu, di ta e mihó vershon di nan mes i den esaki impulsá nan pais pa bai dilanti. Esaki ta algu di apresiá. NAGICO ta felisitá kada un pa nan prestashon den olimpiada na Tokyo.
NAGICO ta kere firmemente ku invershon den deporte i edukashon di nos mucha- i hóbennan, ta garantisá ku yunan di tera por sigui kompetí riba nivel mundial. Kumpliendo ku su responsabilidat sosial pa inspirá i motivá komunidat, NAGICO pone akshon tras di palabra i ta kontentu di por a forma parti di e trayekto dediká na e atletanan durante nan estadia na Kòrsou.
Riba fotonan athunto por tuma nota di e bishita di atletanan na ofisina di NAGICO djamars ultimo.


text:
Promé Minister Gilmar Pisas a sera konosí ku representantenan di Freewinds
Publiká riba 11 Òktober 2021
Willemstad – Promé Minister Gilmar Pisas a sera konosí ku representanteman di Freewinds, den persona di sr. Kenneth Weber (Port Captain) i sra. Susan Lora (Deputy Port Captain) dia 6 di òktober 2021.
Durante di e reunion aki e representantenan di Freewinds a duna Promé Minister informashon riba e trabounan ku Freewinds a desplegá espeshalmente durante di e pandemia.
Tambe nan a elaborá riba algun proyekto ku nan ta hasi manera entre otro esun di “The way to happiness”. Pa mas informashon por subi e Website di www.thewaytohappiness.org.
E reunion a kana den un bon esfera i e representantenan di Freewinds a gradisí Promé Minister pa su disponbilidat pa risibí nan.


text:
Rudi Martiens Rosini
A bai sosegá den brasa di Señor
Rudi Martiens Rosini
Mihó konosí komo Rudi ku tabata trahá na Cave The Neptune – Plaza Hotel
Na nòmber di su rumannan:
Cerilla (Sila) Janzen – Rosini
†Erica Cijntje – Rosini
†Ernesto Rosini
†Edwin Rosini
†Carina (Ina) Lucas – Rosini
†Servanie de Kaster
†Otilio Martina
†Ermando Martina
Sobrino/sobrinanan:
Eveline Cijntje i Rumannan
Wendell Lucas i Rumannan
Shanella “Jenny” Everon-Janzen i Rumannan
Shahaira Rosini i Rumannan
Madeline de Kaster i Rumannan
Siegfried Martina i Rumannan
Marelva Martina i Rumannan
Prima i Primunan:
Juja; Vilma; Ronnie; Chela;
Norman Girigorie i rumannan
Komader/kompader i ihánan.
Su Amigu I Amiganan:
Boy Magdalena, Gonzalo, Angel,
Jolanda i demas amigu i konosínan.
Demas Famia:
Rosini; Cijntje; Janzen; Lucas; Daantje; Virginie; Isenia;
Ogenia; Girigorie; Martina; De Kaster; Melfor.
Nos diskulpa si den nos tristesa nos a lubidá un persona. Entiero ta tuma lugá djaweps 2 di desèmber 2021, saliendo for di El Tributo na Otrabanda pa Santana Katóliko na Soto. Ta risibí bishita di kondolensia na El Tributo (O) for di 11:30 di mainta pa 12:15 sigui pa un rèspòns. Nos ta sigui kuida i ta pidi pa mantené na reglanan di Covid. Promé i despues di entiero NO ta risibí bishita di kondolensia na kas. Pa demostrá bo kombibensia subi e website
www.eltributokondoler.com i manda bo kondolensia pa famia.


text: Diahuebs merdia a drenta informe di un bringamento dilanti di Pacifico na Dakota, mesora a dirigi varios unidad na e sitio. Na yegada a bin encontra cu dos ruman cu lo a bringa pa defende nan mes contra algun hobenan den gang di Calabas cu a bin buskanan problema. Akinan lo mester tabata tin tirameto di mokete, boter y tambe zwaaimento di biga y palo. Polis a avisa e dos rumanan cu tabata poco bou influencia pa bay cas descansa y pa entrega keho na warda di recherche mayan pa asina nan por pone man riba e hobenan baldadi aki.


text:
KRALENDIJK- Entidat Públiko Boneiru (EPB) porfin a establesé un preis máksimo nobo pa un dozein di webu importá.
E preis aktual pa webu di galiña importá ta data for di 2017. Den luna di yüni 2022 importadónan di webu di galiña a entregá un petishon pa adaptashon di e preis di benta por mayor i por menor a base di e preis di kompra ku a oumentá. A usa e informashon optené komo base pa adaptashon di e preis máksimo pa webu di galiña ku no ta produsí na Boneiru.
Ku e meta pa hasi disponibilidat di webu di galiña importá posibel riba merkado lokal pa kombatí e skarsedat di e último lunanan, Kolegio Ehekutivo a disidí pa entrante 25 di novèmber 2022 adaptá e preis di benta por mayor i por menor di webu di galiña importá. E preis di benta por menor pa webu lokal no ta kambia.
Preis nobo
E preis nobo pa un dozein di webu importá ku un peso mínimo di 730 gram òf mas den pakus awor a keda establesé na 3 dòler ku 46 sèn. Preis máksimo di webunan produsí lokal no ta kambia.


text:
Dia 15 di Maart lo tuma luga e evento di âKing of the Ringâ, unda cu pa lunanan D22 Cycle & Paint tabata prepara pa esaki. Nan a sinta hunto cu Camacuri Harley Davidson Club Aruba pâasina logra haya Palo Marga. E evento di e dia aki lo bay ta âtournament eventâ, unda cu bikers ta bay drift y pone show pero tambe lo competi 1 contra 1 te ora e ultimo keda y ta âKing of the Ringâ.
Lo tin premio pa e number 1, premio cash y a haya varios sponsor, segun Shakyll Lourens, manager di D22 Cycle & Paint. Lo bay tin regalo di sponsornan pâe participantenan cu yega leu of gana. Ta bay tin un âchampion beltâ, kiermen esun cu sali e âKing of the Ringâ lo haya e titulo. Tur aña e lo mester defende e titulo pâe proximo eventonan cu lo tin. Esaki ta e prome âKing of the Ringâ y ta spera cu por yena e schedule hunto cu Palo Marga pa tin e evento aki mas biaha. Tur aña e evento lo bini bek. Ta mustrando cu e ta bayendo exitoso, e reaccionnan riba Facebook ta hot, y e reaccionnan rond Aruba ta hopi positivo.
Hunto cu Camacuri Harley Davidson Club Aruba a cuminsa hinca e evento den otro. Pa motibo cu tur aña nan tin ride di 18 di Maart a yega na un acuerdo. Dia 15 di Maart lo cuminsa cu D22 Cycle & Paint na Cumana bandâi Kooyman. âNos lo bay cu e ride straight Palo Marga y eynan evento lo cuminsa cu caredanan di Harley, caredanan di sport bikes, caredanan di scooterâ, el a bisa. Despues di esey lo tin rancamento, drift show, gewoon freestyle durante tur e caredanan.
Lo sigui pâe evento principal, esta âKing of the Ringâ, y esey lo bay tin luz, musica. MC Encho di Corsou lo ta presente e anochi aki. Ta gradici na tur sponsor cu a yuda y duna sosten na e evento aki, pero tambe Next Revolucion pa nan sosten di semper y a yuda cu un sponsor di âvalvuet lineâ. Cada participante a ricibi un âvalvuet lineâ, azeta y oil filter.
Shakyll Lourens ta invita pueblo di Aruba pa yega dia 15 di Maart. E evento lo ta algo fenomenal, lo tin hopi show, cu participantenan di Hulanda, Corsou y Aruba. Na porta e entrada lo ta 20 Florin y muchanan menos cu 10 aña lo drenta gratis.


text:
Disturbio den tres prison na Ecuador a laga 75 hende morto, asina a confirma e director di Servicio Penitenciario, Edmundo Moncayo, durante un conferencia de prensa. Polis Nacional di Ecuador a bisa cu e disturbio a keda cuasa pa confrontacion entre gang criminal rival paden di prison ubica na e provincia di Azuay, Guayas y Cotopaxi.
“Dos grupo ta buscando liderasgo criminal paden ci prison”, Moncayo a bisa. El a bisa cu ni polis, ni funcionario a muri durante disturbio, pero algun polis a resulta herida. “Nos directornan, ekipo legal y trahado social por a evacua e prison segun protocol.”
E presidente di Ecuador, Lenin Moreno, a bisa cu nan ta organisacion criminal esnan cu ta tras di violencia, el a bisa cu nan simultaneamente tin accion di violencia na tres prison na henter e pais.
Moreno a bisa cu el a ordena e ministerio di defensa nacional realisa inspeccion stricto di arma, municion y explosivonan na e perimetro exterior di e prison. El a bisa cu e polis y ministerio di gobierno ta trahando duro pa controla e situacion.
E forsa armado di Ecuador a anuncia cu nan tabata desplegando operacion di siguridad militar pa asina monitorea dos di e di tres prison na e provincia di Azuay y Guayas.


text:
Clifton End a graba riba un produkshon internashonal di Kizomba
E konosido kantante yu di Kòrsou, Clifton End, aktualmente residensia na Hulanda tin un produkshon nobo riba merkado. Anteriormente Clifton End a sa di interpretá diferente hit, komo parti di agrupashonnan musikal Gio, Tune i tambe Cache Deluxe/ Royal.
Awendia, Clifton ta konsentrá mas riba su karera komo solista.
Den kolaborashon ku “Buzzbin Productions”, Clifton ta release “Give it all to you”, produsí pa “MB GettoFlow” i lo paresé den un kompilashon di Kizomba, huntu ku mas artista. Di akuerdo ku Clifton, “Ta trata di piesanan ku ya a kuminsá zona na Suesia, Spaña i Hulanda i ku durante di e siman aki, tambe lo por wòrdu skuchá i mirá na radionan i televishonnan di Kòrsou. Pronto nos lo lansa e vershon Spaño di “Give it all to you“ ku ta hiba e título “Solo para ti”. Banda di e kompilashon, ami huntu ku Buzzbin ta formando un EP di Kizomba, ku komposishonnan propio tantu na ingles i spañó. Esaki ku e propósito pa konkistá mundu, ya ku Kizomba ta hopi gustá na Oropa kompletu inkluyendo Rusia, Spaña, Fransia, Portugal i Skandinavia”. Clifton End tin hitnan inolvidabel entre nan, “Tantu Dushi”, “Esaki si ta bèrdat” i “It’s all about you”. Nan ta realmente muchu hopi pa menshoná. Trendsz.Net ta deseá Clifton End hopi éksito ku “Give it all to you“.


text:
(ADVERTORIAL)
ORANJESTAD - Cuminsando dialuna 21 di november te cu 31 di december 2022, SETAR ta introduci su campaña di Fin di Aña cu varios promocion pa e temporada cu ta bin.
Cu e campaña nobo di Mas, Hopi, Boshi Data clientenan di Prepaid, Hybrid y Postpaid U ta haya hopi mas data pa nan placa. Durante campaña di Pasco, cada cliente cu renoba of cera un contract nobo di Hybrid of Postpaid U ta ricibi un speaker gratis. Tambe SETAR ta ofrece e opcion di cumpra un celular nobo den termino di 12 luna sin downpayment. Esaki ta valido riba 5 modelo di Samsung y iPhone 13.
Disfruta mas hunto e Pasco aki buscando bo SETAR Complete cu ta ofrece tres servicio den un plan. Clientenan cu cera un contract di SETAR Complete pa dos aña ta ricibi un Samsung Tab A7 Lite completamente gratis.
Ademas, pa clientenan cu ta desea Internet na cas, SETAR a introduci e pakete nobo di Wireless Home Internet unda bo por gosa di Wireless Internet na cas riba 8 device. Clientenan ta ricibi un MiFi Router gratis cu cualkier pakete di Wireless Home Internet Postpaid. Y clientenan cu ta riba budget por cumpra nan Wireless Internet Prepaid tambe.
Tur cliente cu ta bishita nos Teleshopnan pa cera un abonnement nobo of renoba nan abonnement durante e periodo di promocion tin oportunidad pa gana un premio al instante for di e grabbelton ubica den tur Teleshop di SETAR.
Paga y gana cu SETAR. Paga bo cobransa di SETAR via Pay.aw, via online banking, standing order, of na nos Self Service Kiosk na un di nos Teleshopnan y participa pa gana premio cash!
Free view. Ademas pa luna di november y december, SETAR ta habri e canalnan di HGTV (canal 179/381), Magnolia Network (canal 165/373) y Food Network (canal 178/380) pa nos clientenan cu tin Cable Digital Basico y SETAR Complete Start Up cu programacion pa henter famia.
Bishita nos website www.setar.aw/christmasbrochure pa haya sa mas di nos Christmas Specials y sigui nos via nos pagina di Facebook pa keda al tanto di tur informacion y promocion.
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
Rudy Plaate
Norman Rudy Plaate (n. 5 di febrüari 1937 na Kòrsou) ta un kanta-outor, músiko i kantante kurasoleño. E ta konosí pa su komposishonnan na papiamentu, ku ta span varios tipo di músika, manera wals, tumba i vokal.
Biografia[editá | editá fuente]
Plaate ta yu di Agnes Plaate i Hugo Bakhuis i tabata traha den su fruteria banda di Zuikertuintje.[1] Su prome komposishon tabata e wals Felisidat. Durante un karera ku a dura mas ku kuater dekada ela skirbi i publika mas di 400 kantika. E ta konosí pa ta kanta tokante e problemanan i tambe e kosnan balioso di su pueblo. Un di su komposishonnan di mas famoso ta e kantika "Atardi", den e kantika aki e ta papia tokante e bunitesa i e tristesa di Kòrsou durante e oranan di atardi.
Na 2014 Plaate ta risibí e Tapushi di Oro. Na 2020 a estrena un dokumental musikal dirigi pa siniasta Selwyn de Wind tokante e estilo i herensia di Plaate, titulá "Atardi, “the life of Curaçao’s musical genius Rudy Plaate”.
Kantika i komposishon hit[editá | editá fuente]
- Respeta polis
- Birgen di Ararat (1960)
- Santa Maria (1961)
- Minirok (1967)
- Atardi (1975)
- Mi ke sa (1980)
- Dushi Korsou
- Dugudugu sin sous
- M’a yega lat


text:
Kralendijk– Sinku partisipante di e programa Talent Ontwikkeling Program Bonaire (TOP), a entregá gezaghèber Edison Rijna un buki ku nan mes a produsí. E buki “Nos ta Boneiru” ta konsistí di shete kapítulo.
Den e buki ta pone atenshon na entre otro historia di Boneiru i símbolonan i idioma. E otro kapítulonan ta karga título manera ‘Asina nos ta’, ‘Ramada a kai’, ‘Di paranda’, ‘Move e sintura’, i por último ‘Kita krekeché’.
Diputado Nina den Heyer i Christopher Frans tambe a risibí e buki i a haña un amplio splikashon di kontenido di e buki. Ludrid Bernabela i Jurna Clarenda di Biblioteka públiko Boneiru tambe a risibí e buki “Nos ta Boneiru” for di man di e outornan Marlene Boekholt, Nishanti Balentin, Reinisha Molina, Sainara Koeiman, i Sharnise Alexander.
Kada unu ku ta interesá por download e buki. Pa lesa e buki klik riba: https://www.rijksdienstcn.com/onderwijs-cultuur-wetenschap/documenten/brochures/onderwijs-cultuur/wij-zijn-bonaire/e-book/index
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
Na ocasion di apertura di e campeonato 2017-18
“Pa mi ta un honor grandi pa ta para boso dilanti awe pa duna inicio na un otro campeonato nacional, e biaha aki t’esun di Division di Honor 2017- 2018.
Mi ta bisa honor, pasobra no ta mas cu algun siman pasa, cu mi tabatin e honor di conta cu un sosten mayoritario di clubnan di futbol di Aruba, pa mi sigui dirigi Arubaanse Voetbal Bond pa 4 aña mas.
Mi ta priminti Boso cu lo mi dedica mas tempo, mas energia, mas dedicacion y aplica mi experencia y conocemento pa hiba futbol n’e nivel mas halto cu nunca antes nos a conoce”, asina Ing. Richard Dijkhoff, Presidente di Arubaanse Voetbal Bond (AVB) a bisa den su discurso diabierna anochi, na apertura di e campeonato Division di Honor 2017-18 den Stadion Guillermo P. Trinidad.
Pa haci esey, e organisacion ta conta cu un ekipo, no solamente den directiva di AVB, pero tambe rond di dje, cu ta conseh’e y acesora nan pa tuma e miho decisionnan, semper cu futbol central.
E intencion ta pa, den e siguiente lunanan, atrae profesionalnan pa sigui eleva e nivel di futbol. AVB ta pasando di ta un organisacion di boluntarionan, pa un organisacion profesional.
“Mi ta masha orguyoso di bisa cu tanto CONCACAF como FIFA ta dunando nos un bon man den esaki”, di acuerdo cu Richard Dijkhoff.
Papiando di e organisacionnan internacional, Aruba e ultimo añanan a traha duro pa mehora nos nomber na e nivel ey.
Nos ta orguyoso di anuncia cu nos ta masha bon mira den Caribe cerca CONCACAF, na Hulanda cerca KNVB y na mundo cu FIFA.
Tur e organisacionnan aki ta brindando nos apoyo, tanto financiero, pero tambe cu conocemento.
“Pa loke ta futbol na Aruba, mi por bisa cu ultimo aña, e deporte rey a luci den gran forma.
E campeonato 2016-2017 a produci no menos cu 1600 wega, entre tur e liganan, di mucha te veterano, den cual tin mas o menos 3 mil futbolista.
Cu orguyo mi por bisa cu futbol ta e deporte mas practica na Aruba y tambe na mundo.
Futbol no ta solamente un deporte pa competi, pa anota gol, pero tambe e ta promove disciplina, union, ta uni clubnan y paisnan”, asina Richard Dijkhoff a duna di conoce.
Resumiendo, e Presidente recien reeligi di AVB a dirigi su mes na tur presente den stadion. “Mientras cu FIFA y CONCACAF ta determina pa sigui aporta cu Aruba, mientras cu AVB ta determina pa sigui profesionalisa e organisacion, mientras e clubnan ta determina pa sigui train y gana, nos mester e mesun determinacion aki di Bo, como fanatico, pa sigui sostene Bo ekipo preferi. Con bo por sostene? Dor di bin wega, apoya y promove bo team”.
Na final, Richard Dijkhoff a bisa “Pa awor, sin papia mucho mas awo, mi kier desea tur 10 team tur clase di exito. Ban traha hunto pa sigui desaroya nos futbol y mantene como nos deporte Rey!”


text:
Faltando 6 luna pa yega su pensioen a mande school bek bay trahaParlamentario Endy Croes a splika cu a sigui e desaroyo den AVP basta di serca. Por a tuma nota desde cu AVP a entrega lista 7 di mei ultimo tabata tin diferente candidatonan palanca di AVP bastante rabia.
Alaves e informacionnan interno di AVP cu tabata sali riba caya momento cu nan tabata preparando nan lista tabata papia palabra kla cu nan tabata tin hopi pleitamento. /// AVP ta e Universidad di corupcion:Algo cu e candidatonan young a bringa duro tabata pa Benny no aparese riba lista.
Como cu Benny lo crea un mancha scur ireparabel segun e hala di hobennan cu toch kier purba drecha imagen di AVP. Sinembargo e doñonan di AVP hunto cu Henny y Mike a dicidi otro. Pues e regreso di Benny na number 29 tabata e promer pilder amargo cu mester a wordo traga pa e candidatonan young.
Den pueblo AVP ta keda cu e apodo Universidad di Corupcion. Kisas ta pa e motibo aki professor Rycond Santos do Nascimento a escohe pa AVP? Rycond kier ta na un Universidad? E tambe kier contruibi den un kring di mafioso y purba hasi malpractica legal? Esey ta keda pa su persona contesta.///
Marlon Sneek matrata pa Mike Eman:
Mike Eman a maltrata Marlon Sneek na un manera incomprendibel. Den tur partido Bo tin algun soldat. Marlon Sneek a fungi como e “soldachi” di AVP pa hopi aña y desde October 2009 ta den Parlamento defendiendo AVP den bon y den malo.
Hasta Marlon Sneek a complase Mike Eman pa bin cu un ley den Parlamento cual gobernador nunka a firma despues y asina a bringa pa Paul Croes, x minister di AVP, keda cobra salaris di Minister ciendo e tabata sera den KIA na Santo Patia.
Tur e berguensanan aki pa un pais decente Marlon a cumpli cunan riba ordo di Mike Eman.” Prohibi pa lubida”. Durante a traha lista Mike Eman enbes di recompensa Marlon Sneek y reconose su actitud di ta soldat di partido den bon y den malo a hise bente na number 10.
Asabiendo cu AVP nunka lo saka 10 asiento y pues cu Marlon Sneek lo no ta bek. Marlon a trata na bringa pa e number di Mervin of Candelaria esta 6 of 7 pero no a logra esaki. Tampoko a logra kita number 8 cu a bay pa Dr Selen Kock esun cu e apodo “ halto halto halto mi ta bay”.
Mike Eman a gaña Marlon pa e no precupa pero AVP lo forma coalision y Mike lo percura pa Marlon bira e proximo Minister di enseñanza. Wel Marlon a traga e pilder aki cu hopi dolor. Awe e resultado y realidad a bati na porta unda pueblo a rechasa AVP cu 5000 votos y pues AVP a cay atras cu 15 mil votos den dos elecion.
Un total di 10 mil na 2017 y 5 mil na 2021. Consecuentemente AVP a logra 6 asiento mas 1 restzetel y Marlon Sneek na number 10 riba lista ta fuera di Parlamento y probablemente su carera den politica a yega su final. Kiko a duel Marlon mas hopi segun fuentenan serca den partido? Marlon Sneek falta 6 luna den Parlamento pa e yega su “volle pensioen” esta cumpli 12 aña pa den futuro por cobra su pensieon completo.
\Wel esaki e no a logra y ta masha rabia internamente cu Mike Eman. Marlon mester bay traha bek como meneer di school. Mike Eman “willens en weten” a pasa Marlon Sneek un fastball y a escohe pa un “sospechoso” y of supuesto “criminal” pa drenta bek Parlamento lagando Marlon Sneek cay cu su 336 votos y awor pafor di Parlamento.
Segun siguidornan fiel di Marlon Sneek cu Dakota lo bay paga AVP pa esaki den e proximo elecion. Finalisando nos a compronde cu Marlon Sneek internamente ta hopi gehurt y mentalmente hopi kibra. Despues di fungi como soldat desde 2009 kisas lo tabata oportuno pa por a honra Marlon Sneek cu number 6 di Mervin Wyatt Ras kende a bin di MEP y asina por a reconose Marlon pa su trabounan como Lider di Fraccion y alaves yega na su pensioen. Pero riba desicionnan interno di un partido y e manera cu AVP ta evalua y aprecia nan propio hendenan ningun hende di pafor tin zeggenschap riba esaki. Esaki ta e cara di berdad di AVP!


text:
Internacional: Den e ultimo añanan a muri varios bayena den e lama Cantabrico. Lama “Cantábrico” ta e awanan cu ta pega na Oceano Atlantico cu ta uni mayor parti na e costa nort di España. Na 2005 E grupo “Ayuntamiento di Bermeo” tabata premira pa saca e bayena cua tabata den profundidad di awa pa un temporada di 2 aña y despues di 17 aña, ainda e tabata ey nan.
E costo pa saca cada bayena por yega na mas o menos 100.00 euro. Cada aña entre 40 pa 50 animal marino ta keda den awa nan di Costa Vascas cerca di Epaña.


text:
Tanki Leendert – Diadomingo marduga 12:15 polis a haya informacion cu un homber lo a bula un cura tegenover di unda antes tawata Tao Bao.
Mesora esaki a hala atencion di esun cu a wak e.
E homber tawata tin un tas cu ne.
Despues di esaki e lo a subi uj bicicleta bay zuid. Mesora patrouille di Noord a cuminsa tira bista den e area unda e la bay.
Den algun minuut cu polis tawata tira bista agentenan a mire, y mesora cu e la realisa e la benta abou loke e tawata tin ariba dje.
E homber a core drenta mondi lagando su bicicleta y tambe tools cu e la horta.
Despues di basta minuut cu polisnan a tawata tira bista den mondi a logra haya e homber, esaki tawata unda e la benta loke e la horta ariba caminda.
Tambe a haye cu un rugtas, fuera di e cosnan cu e la horta.
Mesora a pidi pa un transportwagen cu a presenta hopi lihe, unda cu e la wordo hiba un Warda di Polis y presenta dilanti un Hulp Officier van Justitie.


text:
Obese kids and how to prevent it!!! read on www.comproniendobida.com
Estudionan hasi dor di e instituto di investigacion hulandes TNO na Leiden y VU Medisch Centrum na Amsterdam bou 80.000 mucha entre 4 y 15 anja ta mustra cu obesidad bou mucha ta birando preocupante. Muchanan ta birando mas gordo y na un edad mas jong. Durante anjanan e cantidad di muchanan obeso a bira dos biaha mas tanto. Bou cierto edad te hasta 3 biaha mas tanto.
Living healthy… why, how and a healthy smoothie recipe… comprondiendobida.com
Biba saludabel awendia ta algo hopi importante. Si bo wak rond di bo lo bo ripara cuanto sobrepeso tin den nos comunidad. Pesey nos mester para un rato y pensa dicon?. Un parti di e contesta ta hopi simpel: mal alimentacion. Hopi simpel berdad pero loke tin tras di e significacion no.
Mal alimentacion ta algo malo pa e salud di un hende. Mal alimentacion tin diferente significacion manera: come foi ora, come “fast food”, keda sin come, no come berdura of fruta etc. Tin hende ta come demasiado hopi y mal combina. Un bon alimentacion ta hopi importante pa bo y bo famia. Mal alimentacion ta trece sobrepeso tambe. Y corda cu ta un curpa so bo tin, pesey cuid’e… sin bo curpa, bo espiritu tambe ta muri. Ora bo kier come junk food atrobe, pensa di nobo, un biaha mas.
De bes en cuando ta interesante pa scucha discushonnan den lugarnan publico. Poco dia ey mi tabata tende esaki riba e tema interesante aki: ‘Ken su responsabilidad ta pa stop di susha Aruba? Nos ta ripara cu berdad hendenan ta bira mas conciente di e efecto di e sushi cu nos ta laga atras riba nos isla… tambe riba nos planeta. Y toch ainda tin hopi hende cu ta duda cu si nan hasi un tiki mas nan best, esaki lo no tin mucho efecto riba e situacion den e mundo asina grandi toch, corda riba un Aruba asina chiquito.
The tapistry of God and me and you as threads in this… on the essence of life
Lesando e buki ‘Home with God’ di Neale Donald Walsh, mi ta haja contesta riba mi preguntanan di bida. Preguntanan cu ta bay na e esencia, e sentido di bida. Den momentonan profundo mi ta puntra mi mes dicon tin asina tanto sufrimento den mundo, tanten cu nos cada un ta un fuente di amor. Un fuente cu cada momento nos por usa como un herment pa juda un otro, pero tambe nos propio crecemento den bida. Asina nos ta juda diseña e ‘tapijt di Dios’, e projecto den cua nos cada un tin un rol, unda cada un di nos tu un hilo y mas… Esaki ta duna mi pas, e ta aclarea e sentido di bida pa mi.
Mi sa cu niun hende ta biba por nada y cada un di nos tin un rol den e destino y producto final di bida. Nos cada un ta parti di e creacion y na tambe un creador di e direccion den cua mundo ta bay.
PADU LAMPE, writer & psycholgist DIMITRI HALLEY… 2 generation in conversation on ‘The Third Element…and life…
Dimitri ta bisa: `Nos mester trata na compronde y interpreta e informacion cu Padu ta presenta den su bukinan: E ta un informacion hopi mas importante y profundo cu nos lo kere na prome instante. Pa mi Padu ta un hende cu un espiritu grandi y profundo. ‘ Dimitri ta kere cu ta solamente algun mente grandi na mundo a logra di capta e informacionnan aki. Den esaki e ta pone Padu riba mesun linja cu hendenan grandi den mundo.
Den The Third Element Padu ta splica con e interaccion entre e mundo fisico y psichico ta nace. E buki ta bay riba e esencia di tur loque ta existi.
Everything in life has its value and is interconnected… by Guisela Croes, PHD
Loke ta crea y sostene bida ta un poder, un forma, un energia cu nos no por wak ni mishi, pero si nos ta sinti y experencia su existencia den tur cos bibo y cu ta move.
Un acto di gratitud, aprecio, respet, como tambe un acto di pordon, gracia, misericordia, compasion y sirbishi tin balor spiritual, pasobra nan ta forma parti di nos bida. Nos por reconoce cu rabia, desapunto, rencor, vengansa, desgusto, tambe di salud, malesa, bida, morto y tin nan balor spiritual.
The story of the catterpillar and the butterfly… lfor those who want the real life…
Dimitri:…E storia e bichi y e barbulet ta conta di e bichi cu ta biba den e creencia cu e lodo cu e ta biba aden, ta tur loke cu tin den bida p’e. E ta kere cu ta muri e ta bay muri ora e proceso pa bay den e coccoon cuminsa. E no sa cu e lo transforma den un barbulet bunita. E barbulet cu ta nace for di e bichi sushi ta sinti su mes asina felis den su mundo di beyesa cu e ta lubida pa bay bek y conta e bichinan cu a keda atras, cu tin un bida mas bunita ora bo transforma y tribi di bula mas halto.
E proceso aki lo yega finalmente pa touch e cualidadnan mas halto den un hende.
Love and addiction… the first part by Dmitri Halley, psychologist
Amor ta un tema cu ta toca nos tur. Hopi di nos ta busc’e den e amor cu nos ta ‘spera’ di e otro, pero e amor berdadero ta sinta den loke nos ta encontra ora nos ta liber di berdad, liber di expectativanan pa cu otronan den nos bida. Esaki ta hiba nos na un conciencia cu por yuda nos pa topa e amor di un nivel mas halto. Den griego nan ta yam’e ‘Agape’ e amor incondicional, cu no ta discrimina, ni husga. E ora bo ta cla pa tur tipo di amor, paso bo no ta’depende’ di otronan mas, bo no ta bira e catibo ni e adicto mas…bo ta liber…pa amor di berdad.
Tur hende tin un deseo profundo pa ta felis. Ta e forma con nos comunidad a domestica nos y hasi nos hopi bes adicto na cosnan material y deseonan cu ta pafo di nos a crea asina tanto relacionnan di dependencia.
In need of some valuable tips for a healthy sleep? Dr. Falconi helps us to explore some…
Di dos parti di un entrevista cu Dr. Jaime Falconi, neurologo y psichiatra
• Aceptacion di e reto y problemanan den nos bida. Hopi famia na Aruba conoce situacionnan cu no ta facil. Cuido di nos yiunan den un sociedad cu tin hopi mas peliger cu antes…cuido di un mayor cu ta dement… morto den famia cu ta hinca hende den un proceso di luto largo…
Problem falling asleep? Dr. Falconi explains possible reasons…
Prome parti di Un entrevista cu Dr. Jaime Falconi, neurologo y psichiatra
Dr. Jaime Falconi, neurologo y psichiatra Arubiano tin e tema aki como un punto di atencion grandi. E no ta solamente un problema serca hende grandi, pero pa hopi tempo caba e ta un fenomeno cu nos ta wak tambe serca hobennan y te hasta serca muchanan hopi chikito.
Di con?
• Pasobra nos custumbernan di biba a cambia, consecuentemente tambe nos ritmo di drumi.


text:
ORANJESTAD,Aruba
Parlamentario Endy Croes ta contesta Michael Lampe despues cu siman pasa Michael Lampe “The Walking Dead” a lansa un seri di pregunta den direccion di nos Promer Minister riba e tema FUTURA.
Segun Michael Lampe no tin claridad locual FUTURA ta haciendo. Tristo ta cu FUTURA a tene un actividad siman pasa diahuebs unda a invita henter Parlamento mientras a repasa hopi amplio nan 40 diferente proyectonan cu nan a realisa den 2019 y alabes a presenta nan agenda 2020 cu “5 Strategic Priorities”. Lamentablemente Michael Lampe no ta bin trabou y tampoco ta asisti na lezing unda ta duna tur informacion. Pero Michael Lampe ta scoge pa bay hunga politica barata esta e politica di Mike pa lansa calumnia contra Minister Presidente di pais Aruba.
Parlamentario Endy Croes ta splica cu desde 3 di januari fraccion di MEP ta na pia di trabou pero ta apenas diabierna 24 di januari Michael Lampe a presenta na trabou como su promer dia. Tin miembronan di AVP manera Benny Sevinger, Mike de Meza y Arthur Dowerrs desde aña pasa no a mira nan mas banda di Parlamento. Net nan ta esnan cu ta cobra. SINBERGUENSA.
Parlamentario Endy Croes ta sigui splica cu 20 di december a trata presupuesto supletorio y e mesun dia aki Evelyn Wever Croes a entrega oficialmente na Parlamento e Jaarverslag 2019 y den e jaarverslag aki tambe a splica di FUTURA. Durante e evento di 23 di januari cu Michael Lampe no a bay hasta un jaarrekening bo por a mira online riba diferente ipads cu tabatin disponibel pa invitadonan cu tabata interesa den esaki cumpliendo asina alabes pa haci menos uso di papel. Pues na Michael Lampe, locual bo mester haci yega trabou, habri bo postbus y lesa bo documentonan pa bo orienta bo mes cu e trabou di un politico. Tin hende kier pretende di ta un politico pero e sapato den e caso aki ta mucho grandi pa e mucha manda esta Micheal Lampe.
Parlamentario Endy Croes ta termina bisando cu no lo perde mucho tempo cu Michael Lampe pero mester a splik’e publicamente un rato unda pa busca tur informacion.


text:
Personal di Confectie di Prizòn a sigui kurso avansá di kosementu
Personal di Confectie di Prizòn a sigui kurso avansá di kosementu
Geplaatst op 15 October 2021 dor di Ministerio Hustisia
WILLEMSTAD — For di luna di ougùstùs, personal di prizòn ku ta traha den área di kosementu a sigui un kurso di kosementu avansá bou di guia di dosente di kosementu, sr. Junius Isenia.
E personal por a siña vários téknika nobo pa asina sigui halsa e nivel di kosementu den SDKK.
Gerensia ta gradisido i kontentu ku e desaroyo akí i trabounan lo kontinuá pa sigui kose unifòrm pa personal di prizòn.


text:
Minister Xiomara Maduro ta gradici Ronald van Holland pa su servicio na Pais Aruba
Minister Xiomara Maduro ta gradici Ronald van Holland pa su servicio na Pais Aruba
ORANJESTAD – Diabierna anochi Minister Xiomara Maduro tabata presente na un recepcion pa yama ayo na sr. Ronald van Holland kende ta bay bandona Aruba despues di a traha 12 aña y mei na Departamento di Impuesto DIMP. Ronald a traha como specialista di inkomstenbelasting, loonbelasting, winstbelasting y tabata un specialista cu a yuda riba hopi mas tereno y proyecto di impuesto dentro di DIMP. Minister Maduro a hiba palabra pa gradici Ronald pa su trabou na bienestar di DIMP y Aruba. Specialmente pa Ronald su aporte na e trabounan di e Reforma Fiscal pa nos Pais. Como muestra di aprecio Minister XIOMARA Maduro a brinda Ronald den presencia di su famia y coleganan di DIMP, un regalito pa asina Ronald por keda semper cu Aruba den su mente y curason. Masha danki Ronald y hopi exito pa bo y famia cu boso reto nobo.


text:
Introduccion di uniform nobo pa Cuerpo Policial Aruba. Minister sr. Andin Bikker, a bisa cu e ta un momento historico despues di varios esfuerso pa por a yega na un decision final pa por logra obtene e uniform pa cuerpo policial. E ta bisa cu e material tabata necesario y cu ta den gobernacion pa cada departamento por a haya nan uniform nobo.
E mandatario ta bisa cu tabata un reto pa por cumpli cu tur departamento, pero importancia ta pa cumpli cu KPA mirando cu tin mas di 600 persona den dienst.
For di aña 1986 Cuerpo Policial Aruba ta usa e uniform policial cu tur conoce. E carson deftig color blou, e camisa blou of blanco cu manga cortico of manga largo y esey combina cu e petchi plat. Cu tempo a bin diferente sorto di uniform aserca cu diferente unidad policial ta uza awendia.
Pa motibo cu tin diferente variacion y combinacion di uniform den Cuerpo Policial a haci cu dia 29 maart 2016, mando policial di Cuerpo Policial Aruba a reuni hunto pa asina evalua y tuma un decision pa instala un comicion pa analisa y modernisa e uniform y imagen nobo di Cuerpo Policial Aruba.
Despues di diferente pruebanan y investigacion a resulta cu Cuerpo Policial Aruba ta cla pa introduci su imagen nobo di uniform entrante 15 maart 2021. Comunidad lo mira dos (2) diferente estilo di uniform cu patruyanan di diferente districto lo usa cu ta esun tradicional y operacional.
Un (1) e uniform tradicional cu comunidad conoce (carson blou cu camisa blou of blanco cu petchi plat).
E di dos (2) ta e uniform nobo di polis operacional (carson blou scur, polo blaou scur cu geel y un baseball cap). Comunidad por mira e cambio mesora entrante dialuna awo 15 di maart pa motibo cu e unidadnan manera surveillance Oranjestad, Noord, San Nicolas y Santa Cruz, unidad di trafico planificacion y investigacion, unidad motorisa y unidad canino (k-9 unit).
Esakinan ta e prome unidadnan cu lo usa e uniform nobo operacion y tradicional.Despues e otro departamentonan tambe lo haya e uniform operacional. Cu e introduccion di e uniform nobo aki ta yega na e decision cu tur otro uniform ta wordo saca for di servicio di Cuerpo Policial Aruba.
E mandatario a bisa cu despues di formalisa y saca analesis pa keda cla awo nan por bay den operacion. E ta agradeci tur esnan cu a haci nan maximo esfuerso pa logra esaki, y tambe na sindicato SPA cu a haci nan esfuerso durante e reto den e pandemia.
Alto Comisario, sra. Vanessa Tjon-Kock tambe a duna di conoce cu uniform ta uno mas practico y funcional. E ta bisa cu tabata un proceso largo cu investigacion cu mester a cana cune pa por yega na un decision final pa escohe e modelonan y introduci esaki.


text:
Royal Scorpions ayera, djarason 9 di mei, a gana su di dos enkuentro siguí den e kampionato di beisbòl dòbel A, Liga Aqualectra. Despues di a superá Sta Maria Pirates Chippie djasabra ei, e Skòrpiunnan a vapuliá Marchena Braves awor ku skor di 10-0.
E kompetensia di beisbòl ku ta keda organisá pa Federashon Beisbòl di Kòrsou (Febeko) a kontinuá ayera den Stadion Johnny Vrutaal na Rif, Otrobanda.
Scorpions a skor 2 kareda den di tres inen pa tuma ventaha ku e no a pèrdè mas. E tim a añadi 6 kareda den su di kuater turno i 2 kareda mas den di sinku entrada, pa asina gana e wega ku skor abultá: 10-0.
Picher Rowensley Klaber a kleim e triunfo, pèrmitiendo solamente 2 hit den 5 inen di trabou. Ela ponchá 4 bateadó i a duna 2 base por bola. Tambe a mira akshon riba montíkulo Nathaniel Macaya (1,1 inen), Nazjir Geertruida (0,1) i Gavanee Virginie (0,1).
Pa Royal Scorpions a destaká na bate Nisandro Cleofa, Roderick Bernadina i Andley Simmons. Cleofa a dal 2 hit den 2 turno i empuhá 2 kareda. Ku 2 hit den 4 turno Bernadina tabata bon tambe pa 2 kareda empuhá, miéntras ku Simmons a empuhá 4 kareda ku 2 hit den 4 turno. E picher pèrdèdó a resultá Frank Moron ku den 3,1 inen a pèrmití 4 kareda i 2 hit.
Wild Cats Guardian Group/KJ74 tambe a gana ku skor grandi djamars 8 di mei. E tim no tabatin ni’un tiki kompashon ku Fire Birds Citizens Insurance: 17-5. Esaki tabata e di tres triunfo sin derota pa e kampion di Kòrsou.
Despues ku Fire Birds a skor 1 kareda den kabes di promé inen, Wild Cats ta hinka 2 kareda den bòm di mesun entrada. E Pushinan Brabu despues a habri e wega for di otro, anotando 6, 4 i 5 kareda den nan turnonan sigiuente.
Picher ganadó tabata Sidney Antonia ku durante 5,2 inen a pèrmití 5 kareda i 12 hit na bateadónan di Fire Birds. Ela ponchá 4 i duna 2 base por bola. Kennimar Martina a remplas’é den di 6 inen. Picher C’Edeon Langguth a pèrdè e wega.
Raywendley van Gurp, Yurendell de Caster i Randolph Kirindongo a sobresalí den kaha di bateo pa Wild Cats. Van Gurp tabatin 2 hit den 2 turno, di kua 1 homerun i ela empuhá 4 kareda. De Caster a dal 1 hit den 1 turno i esaki tabata un homerun ku base yen, esta un ‘grand slam’. E tambe a empuhá 4 kareda i mas aleu a haña 4 base por bola. Kirindongo a bati 1 hit den 3 turno. Esaki tambe tabata un homerun. Ela empuhá 3 kareda i a haña 3 base por bola.
Pa Fire Birds e mihó bateadónan a resultá Laishenel Lacruz, Gedeon Noor i Ludwin Obispo. Lacruz a bati 2 hit den 2 turno, Noor tabata bon pa 3 hit den 3 turno, miéntras ku Obispo a dal 2 hit den 3 turno. Un di su hitnan tabata un homerun.
E kampionato di beisbòl dòbel A ta sigui awenochi ku e wega entre Sta Maria Pirates Chippie i Groot Kwartier Stars Mangusa. E enkuentro aki ta kuminsá mitar di 8 den Tio Daou Ballpark.


text:
Na momento di diseña e interior di Wind Creek Seaport Casino, diferente factor a bin dilanti, pero un factor importante cu a resalta tabata e hungadornan local. E diseño a keda den man di Dash Design. Wind Creek Seaport Casino su interior ta un fusion di e cultura local cu un toke di modernismo Hulandes, caminda no solamente e hungadornan local, pero tambe e turistanan por relaha y disfruta asina di un casino nobo y moderno. Un inversion di $2.5 miyon cu lo duna e hungadornan un experencia manera ningun otro na Aruba.
Wind Creek Seaport Casino ta conta cu e ultimo tecnologia den luz. E luznan aki ta ilumina e casino completo cada biaha cu gana un jackpot, creando asina un fiesta di color, un tecnologia prome biaha den casino na Aruba. E casino ta conta tambe cu 280 slot machine moderno, 8 mesa incluyendo; Roulette, Blackjack, Caribbean Stud Poker y Three Card Poker. Tambe Wind Creek Seaport Casino ta conta cu e seccion di ‘Sports Betting’ di mas grandi na Aruba, consistiendo di e stoelnan comodo y moderno como tambe 25 screen pa disfruta di bo wega faborito.


text:
Kralendijk- Segun informashon di KPCN, djadumingo mainta den oranan di mardugá aldedor di 4.30 or a tuma lugá un atrako armá na Te Amo beach. Dos hòmber i un muhé a kita telefònnan selular for di tres persona bou di menasa ku un machete i un kuchú.
Despues di esaki e sospechosonan a subi nan outo i seguidamente e víktimanan tambe a subi nan outo pa bai for di sitio, na momentu ku nan a tende algun klap den banda di nan outo.
E víktimanan a kore bai, pero e ser persiguí dor di e sospechosonan. Aki e víktimanan a disidí pa kore bai dirèkt warda di polis. Segun polis, nan ta investigando e kaso ainda.


text:
Parlamentario Arthur Dowers ta bisa cu e presentacion di conseho electoral a crea mas duda cu a trece claridad. “A trece un persona pa hustifica e cambio di nos votacion pero m’a keda impresiona pa e mentira cu ta wordo treci dilanti cu nan ta bay scan, pa motibo cu tin pandemia.”
Sr. Dowers ta bisa cu ta bay viola e ley di votacion pa pais Aruba locual no ta permiti, e ta bisa despues di e stembiljet ta bay na e scan machine, y habri e stembiljet aki pa scan pa motibo cu supuestamente e ta bay mas lihe.
Segun e ta bisa ta trece mas risico di covid-19 pa ora hende ta para den rij y pase den e machine ‘no bin cu storia cu e ta bay mas lihe’ no ta un argumento facil pa pasa e stembiljet den e machine.
E ta bisa cu persona cu tin algun incapacidad, of hende grandi cu ta cana cu stock, cu tin algun nervionan of malesa di tembla. E ta bisa cu no tin base legal pa trece e cambio aki y AVP no ta bay acepta esaki.


text:
Riba 21 di april, den oranan di mainta Metal Shark di wardacosta ta intercepta un boto cu matricula Venezolano, den awanan teritorial di Aruba, pazuid di San Nicolaas. E boto cu e nomber ‘Mi Angel Gabriel 1’ cu 4 persona masculino abordo di nacionalidad Venezolano, tabata pisca cu e asina yam ‘Palambra’ den nos awanan teritorial. Mesora personal di wardacosta a duna ordo pa sa a e palambra for di awa. Ley no ta permiti pa pisca cu palambra den nos awanan territorial.
Despues di mas investigacion y deliber cu Ministerio Publico, a confisca e palambra cu e piskanan. Despues di esaki e capitan cu su tripulacion por a bay bek rumbo Venezuela cu nan lancha.


text:
protocol deporte
-
News
Protocol Federacion di Bowling
Federacionnan di bowling, ARBAS ta presenta e protocol specifico pa nan miembronanRead More »
-
News
Protocol Federacionnan di Ciclismo
Federacionnan di ciclismo, Aruba Wieler Bond ta presenta e protocol specifico pa nan miembronan Mountain BikeRead More »
-
News
Protocol Federacionnan di Aruba Aquatics Federation
Federacionnan di landamento, Aruba Aquatics Federation ta presenta e protocol specifico pa nan miembronan Stingray Swimming Team, ArubaRead More »
-
News
Protocol Federacion di Badminton, ARUBA Badminton Bond
Federacionnan di Badminton, ARUBA Badminton Bond ta presenta e protocol specifico pa nan miembronanRead More »
-
News
Protocol Federacion di Sailing, SYWA
Federacionnan di Sailing, SYWA ta presenta e protocol specifico pa nan miembronanRead More »
-
News
Protocol Federacion di Tennis
Federacionnan di Tennis, Aruba Lawn Tennis Bond ta presenta e protocol specifico pa nan miembronanRead More »
-
News
Protocol Sailing
COA, IBISA, FFD y DVG a bishita e deporte di sailing y haya splicacion di e deporte y con lo…Read More »
-
News
COA hunto cu DVG y IBISA Aruba a bishita Aruba Aquatics Federation
Dialuna atardi, Comite Olimpico Arubano hunto cu Directie Volksgezondheid y IBISA a haci un bishita di cortesia y tambe di…Read More »


text:
Madiki – Diasabra anochi famia a pidi presencia di polis na un adres den Madiki.
Tawata diasabra anochi den careda di 8’or polis a bay un cas den Madiki, unda cu famia a haya un señora ariba vloer, e señora cu lo ta un tanta no tawata duna señal di bida.
Ambulance y despues dokter a wordo solicita, esaki segun protocol.
Mesora tambe e cas a yena cu tanto famia y bisiñanan cu a yega pa mira kiko a pasa.
Slachtofferhulp a wordo pidi y na su yegada a keda un rato despues cu polis y dokter a bay di e sitio.
Nos kier a extende palabra di condolencia y forsa na e famia.


text:
Servisio pa Obra Públiko OW ta e organisashon di gobièrnu ku ta responsabel pa kùr tur instalashon di koriente na Kòrsou. OW ta hasi e tarea aki pa garantisá
seguridat di e instalashonnan di koriente.
Proseso pa haña koriente
Na momentu ku un persona òf kompania ta bai traha un edifisio òf un kas, òf e ta bai ekspandé un konstrukshon eksistente i esaki tin mester di koriente, e doño mester laga diseñá e instalashon di koriente.
Esaki mester sosodé dor di un persona ku Gobièrnu ta kualifiká komo kapas pa hasi e trabou di diseño di instalashon di koriente. Nos ta yama un persona asina un INSTALADO rekonosé. E instalado ta yuda e doño di edifisio pa kana e kaminda pa e por yega na pone koriente. E instalado ta yena un formulario di kùr (keuringskaart) ku doño tambe mester firma i hib’é pa Aqualectra.
Despues ku Aqualectra a prosesá e formulario, e ta wòrdu manda pa OW. E instalado ta pidi un sita na OW pa laga hasi un inspekshon di e instalashon di koriente. Si e instalashon ta bon, e doño ta haña un komprobante di e instalado.
Ku e komprobante aki, e doño por pidi koriente serka Aqualectra.
Trabou i proseso di inspekshon
Tin diferente persona i/òf kompania na Kòrsou ta hasi e trabou di instalashon di koriente den edifisio i kasnan ku òf sin un INSTALADO rekonosé.
Un instalashon eléktriko mester keda hasi dor di un instalado rekonosé dor di Gobièrnu, segun e reglanan di e lei PB.1930 nr.32 ku OW ta apliká. E doño di e kas òf edifisio semper mester puntra pa wak si e INSTALADO ta un instalado rekonosé dor di OW. Semper por yama OW òf wak e lista di instaladonan rekonosé dor di OW. E lista ta disponibel aki. E instalado ta responsabel pa e
trabou ku el a presta. E lei tokante e reglanan di instalashon di koriente ta disponibel aki.
Despues ku e instalado kaba di instalá koriente den e edifisio òf kas i e keuringskaart a yega OW, e instalado ta traha un sita ku OW. Despues di esaki, e tin ku paga pa e gastunan relashoná ku e instalashon di koriente. OW ta mantené 4 tarifa, esta 50, 100, 150 òf 250 florin kual ta dependé di e grandura di e instalashon. Pa instalashon hopi grandi lo por multipliká e tarifa menshoná. OW
ta determiná esaki.
Dia di e sita un inspektor di OW, huntu ku Aqualectra i e instalado ta bai hasi un inspekshon di e trabounan. Durante di e trabounan aki ta tene kuenta ku e pintura(tekening) ku a wòrdu diseñá kual ta basa riba e reglanan vigente. Tambe ta midi e instalashon pa wak si e instalashon ta “safe”.
- Si tin detayenan di e instalashon ku no ta na òrdu, e inspektor ta bisa e instalado ku a hasi e instalashon. E instalado e or’ei, mester drecha tur punto ku konstatá. E instalado aki, mester drecha tur kos i despues traha un sita nobo pa OW i Aqualectra bin kontrolá atrobe. Por tin gastunan envolví. Esaki ta dependé di grado di fayo.
- Si tur kos ta bon, e inspektornan di OW i Aqualectra ta stèmpel i firma e formulario di inspekshon(keuringskaart). E instalado ta entrega esaki na e doño di edifisio pa e por bai pidi Aqualetra koriente.
Pa mas informashon tokante instalashon di koriente por tuma kontakto ku OW via di number di telefon 433-4336


text:
Di dos partido pa Mali cu Shekeva
Colombia ta gana Aruba den 2 set
Di 2 partido pa e equipo di beach volleyball femenino
Den e di 2 partido Aruba a enfrenta e equipo fuerte di Colombia1. E equipo di Colombia a start fuerte den e partido. E atletanan di Aruba a lucha fuerte pero a cay venci den e prome set cu score du 21-6
Den e di dos set Colombia1 a keda fuerte y a sigi hunga bon. E duo di Mali y Shekeva a keda cortico den e di dos set tambe y asina ta perde e partido cu score di 21-7
Mester bisa si cu e nicel ta hopi halto akinan na Rosario.
Mañan eMali cu Shekeva tin nan ultimo wega contra di team di Colombia2


text:
Resultado di kampionato MCB CSB
Kòrsou 23 – Òktober 2022
Resultado di kampionato MCB CSB
Gran Final klase A Souax kampion
Pichingolo konsiente ku awe nan mester gana a sali bai ariba 1 – 0 riba doblete di Thaíma Maximiliana for prinsipio di e wega, pero J’Dah Girigorie determiná pa kaba kos awe mes, despues di e kareda aki a sera porta pa Pichingolo i no a permití nada mas. Miéntras ku J’Dah a kita bate for di e bateadónan di Pichingolo, Souax a anotá 3 kareda den serada di 1 promé inning riba hit di Dianthe Gibbes pa finalmente Souax titulá kampion di klase A ku ku viktoria di 4 pa 1 riba Pichingolo.
J’Dah Girigorie a Sali e MVP di playoff, e a gana tur 3 wega, i a permiti solamente 1 kareda den 3 wega
Souax A : 4 kareda 2 hit 1 eror
Picher ganadó ‘JDah Girigorie
Mihó bate : Dianthe Gibbes 2-1
Pichingolo A : 1 kareda 3 hit 3 eror
Picher pèrdèdó : Taynise Prince Jacobus
Mihó bate : Melanny Castro-Arias 2-1
Promoshon / degradashon :
Den un wega di hopi kareda Rising Trotters ta kue e promé wega den e mihó di 5 riba Treasure ku skore di 12 pa 10
Rising Trotters : 12 kareda 8 hit 7 eror
Picher ganadó Jaqueline Sophia
Mihó bate : Raicheline Zimmerman 3-2
Treasure : 10 kareda 10 hit 10 eror
Picher pèrdèdó : Dianara Pieternella
Mihó bate : Sinai- Marie Sofia 4-3
Sigiente wega :
Promoshon/degradashon ta sigui djamars 19:30hrs
i e Semi Final pa saka e otro finalista pa bai enfrentá Souax, Entre Pichingolo i The Fighting Team ta tuma 21:30 hrs
Edward Martis


text:
De organisatiestructuur
De nieuwe overheidsorganisatie is ingericht volgens het zogenaamde ‘directie-model’. Aan deze nieuwe organisatiestructuur liggen de volgende uitgangspunten ten grondslag.
1. Versterken van de beleidsfunctie
Ter versterking van de beleidsfunctie is het van belang de taken en capaciteit voor beleid in een aparte eenheid te bundelen. De stafafdeling Beleid en Strategie richt zich op de ontwikkeling van beleid dat directie-overstijgend is en dat gericht is op de toekomst van Bonaire in brede zin. Het gaat hierbij om de ontwikkeling van strategisch en lange termijn beleid. Hierbij hoort ook de coördinatie en regie van (directie-overstijgende) grootschalige (beleids)projecten.
2. Versterken management/aansturing organisatie
Het management van het ambtelijk apparaat wordt versterkt door het invoeren van een directieteam. Dit directieteam geeft gezamenlijk sturing aan de ambtelijke organisatie. Tevens wordt de span of control van de eilandsecretaris fors gereduceerd, hetgeen de aansturing van de organisatie ten goede komt. Ook binnen de directies wordt de aansturing verder versterkt, door onder meer de invoering van een managementteam per directie.
3. Bundeling van taken die met elkaar te maken hebben
De primaire taken, die sterk met elkaar samenhangen, zijn zoveel mogelijk gebundeld binnen één directie. Dit komt de onderlinge afstemming en samenwerking ten goede.
4. Versterking toezicht en handhaving
Binnen de ambtelijke organisatie zijn de taken op het gebied van toezicht, inspectie en handhaving ondergebracht in een aparte directie. Daarmee is eveneens een functiescheiding doorgevoerd tussen “gunnende” en “handhavende” taken (inspectie en toezicht). Dit zal bijdragen aan versterking van de toezicht- en handhavingstaken.
5. Bedrijfsvoeringsfuncties geconcentreerd
Ook op het gebied van de bedrijfsvoering zijn de taken gebundeld en ondergebracht in een aparte directie. Hiermee is de afstemming en de samenwerking versterkt tussen de verschillende onderdelen/aspecten van bedrijfsvoering.
De aansturing en werkwijze
De Eilandsecretaris is algemeen directeur en voorzitter van het directieteam en daarmee
eindverantwoordelijk voor het functioneren van de gehele ambtelijke organisatie van Bonaire. De Eilandsecretaris ziet erop toe dat de directieplannen binnen de gestelde kaders worden gerealiseerd. Over de realisatie wordt door middel van periodieke voortgangsrapportages, door de directiedirecteuren aan de Eilandsecretaris gerapporteerd. De directies worden aangestuurd door directeuren. De directiedirecteuren zijn verantwoordelijk voor het behalen van de operationele en financiële doelstellingen zoals vermeld in het directieplan van hun eigen directie. Om deze resultaten te kunnen realiseren worden er duidelijke afspraken gemaakt over de verantwoordelijkheden en bevoegdheden op het gebied van mandaten in de uitvoering en van de organisatie (budgethouderschap). De directiedirecteur ondersteunt het Bestuurscollege en de desbetreffende gedeputeerde bij de realisatie van de vastgestelde doelen. Daarnaast adviseert de directiedirecteur gevraagd en ongevraagd het Bestuurscollege en de desbetreffende gedeputeerde over het te voeren beleid. De relatie tussen directeur en Bestuurscollege/gedeputeerde is een essentiële schakel in de bestuurlijk-ambtelijke samenwerking.Vanuit de Planning en Control Cyclus die voor de gehele organisatie geldt, worden er ook prestatieafspraken gemaakt en vastgelegd in een management contract. De directeuren stellen jaarlijks een directieplan op en rapporteren periodiek zowel schriftelijk als mondeling over de voortgang aan de Eilandsecretaris.
Het directieteam stuurt de ambtelijke organisatie gezamenlijk aan en bestaat uit de Eilandsecretaris, het hoofd van de afdeling Strategie en Beleid en de directiedirecteuren. In het directieteam worden zaken van algemeen (organisatorisch) belang afgestemd, knelpunten in de uitvoering besproken die directie overstijgend van aard zijn en nieuwe opdrachten besproken.
Het managementteam per directie bestaat uit de directiedirecteur, die optreedt als voorzitter van het managementteam en de afdelingshoofden van de desbetreffende directie. Hierdoor zijn alle afdelingen van de directie vertegenwoordigt in het managementteam. In het managementteam worden zaken besproken en knelpunten opgelost die van belang zijn voor het werkterrein van de directie.
Ku fihamentu di e struktura nobo pa e organisashon gubernamental di Entidat Publiko Boneiru, Kolegio Ehekutivo a tuma siman pasá un paso importante den e proseso di kambio di e Entidat Pubtiko pa un asina yamá `modelo di direktorado'. Den e forma di organisashon aki ta ehekutá e tareanan di e Entidat Publiko for di kuater direktorado, bou di guia di sekretario di teritorio insular, Sra N. Gonzalez. Ta bal traspasá e sefvisio- i sekshonnan aktual den promé instansia (inktuso formashon, okupashon, presupuesto) pa un di e direktoradonan nobo. For di e momentu ei kada direktorado ta traha riba un strukturashon definitivo di e tareanan den sekshon i tim.
Meta final di e reorganisashon aki ta mehorashon di servisio na siudadanonan, institushonnan i empresanan. Esaki ta sosodé dor di profeshonalisashon di e organisashon interno. E aktividatnan ta sigui diferente ruta. Asina no ta traha solamente riba ponementu den práktika di un struktura nobo di organisashon. Na mes momentu ta traha riba mehorashon di un kantidat di proseso di trabou krusial, di tal manera ku dunamentu di servisio ta bal sosodé mas efisiente i efikas. Tambe ta traha na desaroyo di e 'management' i di e empleadonan. Ta bal ehekutá programanan di formashon spesífiko, asina e trahadónan ta bon ekipá pa kumpli ku e eksigensianan nobo. Ademas ta bal mehorá e funshon di komunikashon, tantu interno komo eksterno
E struktura prinsipal nobo di e organisashon ta komo lo siguiente:
Konsekuensia pa empleadonan
N'e momentu aki no tin konsekuensia direkto pa e empleadonan di e Entidat Públiko. Nan ta keda ehersé nan funshon den mesun tim, ku mesun hefe. Den kurso di e aña aki si lo tin kambio, ku (por) tin konsekuensia pa nan. Den e direktoradonan nobo ta bal studia kon esaki mester bira i kua funshon tin mester. Despues ta posishoná e empleadonan den e organisashon nobo di direktorado. Esaki ta bal segun e prinsipio 'hende ta sigui tarea/funshon'. Esaki ta nifiká pa mayoria empleado ku nan ta pasa p'e organisashon nobo a base di nan funshon anterior.
Statuto sosial
Pa suprayá ku Entidat Públiko Boneiru ke ehekutá e proseso di reorganisashon na un manera sosialmente responsabel, a traha un statuto sosial. Den esaki a stipulá kua t'e proseduranan pa pone un hende den un funshon i tambe ta menshoná e derechonan di e trahadónan. E punto sentral di salida ta: lo no tin retiro obligatorio komo konsekuensia di e reorganisashon. E dunadó di trabou lo hasi su esfuerso máksimo pa evitá esaki.
Konsekuensia pa siudadanonan
Pa klientenan di e Entidat Públiko e paso aki direktamente no tin konsekuensia visibel. Meta importante di e proseso di kambio ta mehorashon di servisio, pues finalmente e siudadano tambe to probechá di e kambio di e Entidat Públiko pa un organisashon profeshonal dirigí riba kliente.
Komunikashon
Pa guia trahadónan den e proseso i pa informá e mundu eksterno di e kambionan importante i di asuntunan ku ta tuma lugá dentro di Entidat Públiko Boneiru, riba un base regular lo komuniká ku nan. Den esaki lo uza diferente medio di komunikashon manera boletin informativo, enkuentro, informashon via prensa i mehorashon di e `website'.
Aklarashon skema di organisashon
Staf Maneho i Strategia
E staf Maneho i Strategia ta dirigí su mes riba desaroyo di maneho ku ta surpasá e direktoradonan, i ku ta dirigí riba futuro di Boneiru den sentido amplio.
Direktorado Espasio i Desaroyo
E direktorado Espasio i Desaroyo ta dirigí su mes riba desaroyo i ehekushon di maneho riba e terenonan di Konstrukshon, Bibienda, Tereno, infrastruktura, Naturalesa, Agrikultura, Kria di Bestia i Peska, i Ekonomia.
DEZA 1)-excl. afd Arbeidsaangelegenheden en DEZA controleurs
Direktorado Komunidat i Kuido
E direktorado Komunidat i Kuido ta dirigí su mes riba desaroyo i ehekushon di maneho riba e terenonan di ensenansa, salubridat, servisio na komunidat, merkado laboral, deporte, rekreashon i kultura, i ekonomia. Banda di esakinan e direktorado ta duna servisio riba e tereno di atministrashon di poblashon, registro sivil, elekshon, asuntunan di imigrashon, pasaporte, sédula, reibeweis i kobransa.
DGH 1)-excl. Hygienische Dienst
Direktorado Supervishon i Mantenshon
E direktorado Supervishon i Mantenshon ta ehekutá tareanan di tantu inspekshon komo di supervishon manera tareanan di mantenshon riba e terenonan di higiena públiko, maneho ekonómiko, órden publiko i seguridat (den tráfiko). Tambe e direktorado ta responsabel pa despacho di pasahero, barku i karga kana na un manera ordená i sigur.
Direktorado Maneho Operashonal i Sosten
E direktorado Maneho Operashonat i Sosten ta dirigí su mes riba preparashon i ehekushon di tareanan riba e tereno di maneho operashonal i sosten riba e tereno di personal, organisashon, I&A, finansa, asuntunan hurídiko, kompra, servisio fasilitario i komunikashon.
Formatie overzicht:
Staf 2, POI 14, Financien 19, Interne zaken(Informatie en Communicatie Technologie + Facilitaire Zaken 59, Juridische en Algemen Zaken 8, Post & Archief 14, Communicatie 4.
Totaal 120 formatieplaatsen
De organisatiestructuur
De directie Bedrijfsvoering en Ondersteuning richt zich op de voorbereiding en uitvoering van werkzaamheden op het gebied van de bedrijfsvoering en ondersteuning van de taken omtrentpersoneel, organisatie, financiën, juridische zaken, inkoop, facilitair, post en archief en communicatie.
Doelstellingen en (hoofd)taken
1. ontwikkelen en uitvoeren van het organisatie- en personeelsbeleid en personeelsbeheer
2. ontwikkelen en uitvoeren van het ICT beleid en beheer
3. ontwikkelen en uitvoeren van het financieel beleid en beheer
4. bewaken van regelgeving en het verzorgen van juridische advisering
5. verzorgen van de documentaire informatievoorziening
6. ontwikkelen en verzorgen van de facilitaire ondersteuning
7. ontwikkelen en verzorgen van de communicatie en voorlichting


text:
KRALENDIJK – Apresiado y Digno Pueblo di Boneiru,
Boneiru igual ku tur otro paisnan y suidadnan na mundo ta bibando den e gara di Coronavirus.
Te na e momentonan prome di a inicia e komunikado aki Boneiru ainda ta para como isla ku 0 kaso di Corona virus. Apesar ku tin duda bou di algun di boso nos mester mantene nos konfianza den nos Sistema di salubridad. Un gradisimiento ta bay na e diferente organizashonan representa den e Team di maneho y ku konhuntamente ta reunie diariamente , konhuntamente ku gobierno y na kabes nos gezaghebber. Momentonan extraordinario ta rekiri tambe medidanan extrordinario.
Boneiru semper a sa di sobresali den su respuesta na momento ku petishon ta worde hasi na cuidadania. Hopi di nos hendenan ta bay enfrentando un temporada hopi dificil, kaminda esnan di menos rekurso lo bay tin e mas dificil. Tambe un grupo grandi di esnan ku ta labora den sector di turismo lo pasa pa un periodo dificil. E manera ku e Coronavirus lo kambia nos bida ta premira sin ku nos sa kiko ta warda kada uno di nos , bien sea riba tereno di salu, nos economia y nos estilo di bida.
Coronavirus a trese oportunidadnan tambe di nos kualidadnan humano konhuntamente ku nos creatividad pa solushon den situashonan dificultoso. Oportunidad pa desplega e mehor di nos komo ser humano como cristianan komo personan ku afekto pa nan prohimo..
Den tempo dificil nos fe ku nos ta profesa mester refleha den nos akshonan. E yamado pa konhuntamente nos hiba un bataya kontra e plamamentu di e virus mester di un respuesta masivo. E distancia social ta toka nos den lo mas profundo. Momento di reflekshon pa pone nos diferencianan un banda y komo un pueblo duna respaldo na tur jamado ku por worde hasi na kada un di nos.
Medidanan mester worde respeta y consiensia mester worde krea ku nos tin e responsabilidad di proteha mediante nos akshonan nos grupo mas vulnerable ku ta nos grandinan den nos komunidad.
No ta pidi hopi solamente bo koperashon pa konhuntamente nos juda otro pa Sali dilanti den e crisis di e Coronavirus. Nos mester di otro den esaki
UPB ta pidi na kada un di boso habitantenan di Boneiru serenidad y ku gran sentido di responsabilidad mustrando nos humanidad pa konhuntamente hiba e bataya kontra e virus aki ku a bini pa kambia tur lokwal nos a pensa ku nos tabatin siguridad di dje.
UPB lo reza pa Boneiru su poblashon pa e no worde azota door di e virus di Corona y na momento ku e aparece nos tin forsa pa wantele pero pa esaki nos kada un mester rebiba nos fe.
Importante ta demostra respet y duna oido na e diferente instrukshonan ku ta worde emiti. Mantene bon a altura y di parti di UPB
Dios Bendishona Boneiru Dios ampara kada un di su habitantenan ta deseo di
Lider di Frakshon UPB den Konseho Insular Dra Esther. Bernabela


text:
31 di mei ta Dia Internashonal Anti Tabako. Tabako ta mata 8 mion hende tur aña, inkluso 1,2 mion humadó pasivo, esta un no-humadó ku ta inhalá huma i nikotina di otro hende. Segun Nashonnan Uní un humadó òf un humadó pasivo ku covid 19 tin mas chèns pa daño na su salú kompará ku un no-humadó. Tras di e sifranan aki tin hopi sufrimentu i gastunan haltu di kuido médiko.
Mi ta kontentu ku algun aña pasá mi a introdusí un lei kontra humamentu den lugánan será ku e meta pa protehá e no-humadó. Ounke ku e lei a aliviá hopi hende, mester konstatá ku ketu bai tin sierto kamindá ku tin humamentu paden. Ta nesesario pa outoridatnan tuma akshon.
Riba Dia Internashonal Anti Tabako ta urgente pone atenshon na produktonan nobo ku ta introdusí nikotina den kurpa humano. Ta trata aki di sigaria elektróniko (vaping). Algun aña pasá no tabatin sifranan definitivo di e konsekuensianan pa salú di sigaria elektróniko i esaki no a keda inkluí den e lei ku a pasa Staten. Awe ta probá ku nikotina sea via ‘vaping’ òf sigaria konvenshonal ta adiktivo i ta kousa malesa króniko i morto. Ademas ‘vaping’ ta keda merkadiá na hóbennan komo algu ‘super cool’ i esaki lo sòru pa hinter un generashon nobo bira adikto na nikotina.
Ta neseario pa atendé ku e frontera nobo di adikshon na nikotina. Mester bin ku lei pa atvertí tur hende di e peliger di nikotina i reglamentá benta di e artíkulonan aki ya hóbennan bou di un sièrto edat no por kumpra nan. Ta bon pa menshoná ku mi a laga dos proyekto di lei na 2016 pa atendé ku esakinan. Mester saka nan for di lachi. E lucha kontra tabako i nikotina mester sigui.
Willemstad, Kòrsou


text:
ADC
Analytisch Diagnostisch Centrum
ADC kier a drenta su di 100 aña di eksistensia proyektando mas positividat i konfiabilidat. For di e dos elementonan aki nos a krea e lema '100x mas konfiabel' (kaminda e 100x tambe tabatin un referensia na e trabou di mikroskop). Ademas a produsí un seri di 3 programa protagonisá pa un personahe konosí i kerí di notisia di telebishon kaminda a 'zoom in' riba e trabounan dje laboratorio i ku a hiba esnan ku a mira e programanan te den kada departamentu kaminda nan por a eksperensia di aserka tur lokual ta akontesé eiden. Ademas por a mira partinan relevante di e programanan atrabes di post kòrtiku riba Facebook.


text:
WILLEMSTAD – 3 di aprel 2017 – Di 12 pa 17 di aprel 2017 ta tuma lugá Operashon Siman Santu. Pa di 7 aña konsekutivo Ofisina di Turismo di Kòrsou (CTB) a uni forsa ku diferente entidat públiko i privá pa ehekutá un biaha mas Operashon Siman Santu. Meta di Operashon Siman Santu ta pa optimalisá e parti di limpiesa i seguridat durante di e temporada di Siman Santu. Esaki ta na benefisio di nos bishitantenan for di eksterior i nos pueblo lokal. E tim enkargá ku e operashon ta konsistí di representantenan di: Kuerpo Polisial Kòrsou, Politur, GMN, AVB, THZ, Selikor, Warda Kosta, Citro, Ambulans, Brantwer, Rode Kruis, Stichting Slachtofferhulp Curaçao, Janthiel Security, Hawk Eye Security i CTB.
CTB a informá ku den kuadro di Operashon Siman Santu a apuntá algun playa públiko i atrakshon turístiko na unda lo bai optimalisá servisionan di limpiesa, servisionan di tualèt portátil i seguridat. Esakinan ta entre otro: Caracasbaai aria di rekreashon i mirador, Boca Simon, Pier di Mari Pampoen, Daaibooi, Sta. Cruz, Lagun, Jeremi, Kenepa Grandi, Kenepa Chikí, Playa Fòrti, Playa Kalki, Playa Piskadó, Vlakte di San Pedro, Shete Boka, Watamula, Rooi Rincon i Ascencion.
Pa e parti di Kuerpo Polisial e siguiente medidanan di prevenshon ta vigente: Shofùrnan mester sòru pa tur dokumentu di nan vehíkulo ta na òrdu i e vehíkulo mes mester ta den un bon estado tékniko; lo tin sufisiente unidat tantu uniformá komo na sivil ku lo kontrolá na e diferente playanan pero tambe otro sitionan turístiko; un petishon pa no laga kosnan di balor den outo atras; stashoná vehíkulo na sitionan ku tin sufisiente iluminashon; sigurá bo mes ku bo vehíkulo ta di lòk i ku tur e glasnan ta será promé ku bandoná e vehíkulo. Polis lo traha den estrecho koperashon ku kompanianan di seguridat na playanan i tambe otro instanshanan ku ta duna yudansa di emergensia pa garantisá un yudansa profeshonal rápido i efektivo. Agentenan di Politur tambe lo forma parti di Operashon Siman Santu. Brantwer lo ta disponibel pa den kaso ku esaki ta nesesario. Lo bai tin kòntròl di tráfiko na diferente sitio. Ta bon pa anunsiá tambe ku den kaso ku e aria di Caracasbaai tin hopi vehíkulo i ta opstakulisá e tráfiko motorisá, polis por tuma medidanan nesesario pa garantisá e fluho rápido di tráfiko. Pa kasonan no urgente por yama 917 i den kaso di urgensia por yama e number 911.
Warda Kosta lo tene kòntròl riba botonan pa chèk si tur dokumentonan i rekisitonan di seguridat ta abordo i na òrdu: entre otro vèst, flair i aparato pa paga kandela. Lo tin kòntròlnan riba komportashon di botonan i tambe sea-doo sigur kaminda hende ta landa. Tambe lo kontrolá riba uso di alkohòl. Den kaso di emergensia por yama 913. Ademas Warda Kosta konhuntamente ku CITRO lo atendé kasonan di reskate riba laman. Puntonan importante: tene kuenta ku kantidat di pasahero ku ta permití den boto, mester tin aparatonan pa komuniká abordo; Radio VHF/ telefòn selular, ku bateria kargá i tambe flairnan pa por indiká bo posishon den kaso di búskeda.
Ministerio di Salubridat, Medio Ambiente i Naturalesa a pone énfasis riba vários punto importante ku tin di haber ku entre otro salú di hende, higiena i kuminda, konsumo personalòf pa benta na públiko, seguridat personal riba playa i kuido di nos playanan. Konforme lei tur persona ku ta prepará i bende alimento i kos di bebe ku públiko mester tin nan karchi di kùr bálido serka nan. Solo i kalor por tin influensia grandi riba salú di hende p’esei ta importante pa entre otro bebe sufisiente awa i hunta krema ku faktor haltu di protekshon kontra solo. Lo sòru pa nos playanan ta limpia i ta pidi pa tene esakinan limpi tambe p’esei ta bai pone mas kònteiner di sushi na e diferente playanan pa e periodo aki. Ta hasi un petishon na personanan ku ta bai grill pa tene kuenta unda ta grill i pa ora kaba, basha e karbon den e barínan di heru ku ta indiká “KARBON AKI” i no riba playa ni otro kaminda. Fundashon Kuido di Ambulans lo tin unidat ta kore na e diferente playanan i atrakshonnan turístiko. Den kaso di urgensia no akudí na e pòst di Ambulans pero yama 912.
Pa loke ta trata e parti di limpiesa Selikor a anunsiá ku lo amplia e skema di rekohé shushi na e diferente playanan ku ta forma parti di Operashon Siman Santu. Na e playanan kaminda tin tualèt portátil e personal di Selikor lo sòru pa limpia i desinfektá esakinan ku regularidat. Ta hasi un petishon na esnan ku ta kedando na un wikènthùis durante di Siman Santu pa no bai benta nan sakunan di shushi den e kònteinernan ku tin ubiká na e playanan mirando ku e dianan ei lo tin hopi usuario na playanan. Konsekuentemente e kònteinernan lo no bai ta sufisiente. Konforme e skema normal Selikor lo pasa rekohé e shushinan di wikènthùis riba djaluna i spesialmente pa e temporada di Siman Santu a pone un dia èkstra kual lo ta riba e djasabra. Por depositá shushi tambe na Landfill Malpais. Number di pikèt pa Selikor lo ta: 566-1635. E aña aki tambe e lema ta keda: Bin ku bo saku, bai ku bo shushi.


text:
All posts tagged "River Plate"
-
Division Honor/ 9 months ago
Resumen Division Honor – Resultadonan sera y otronan hopi abulta – Riverplate, den bataya pa top cuater
Resumiendo e ultimo siman y comentario Den siman 11 – Dakota y RCA a keda cabes-cabes den e careda pa number...
-
Division Honor/ 10 months ago
Siman 10 – Division Honor a cuminsa atrobe – den di dos rond tur wega ta crucial
Division Honor a ‘start-sali’ e weekend aki un biaha mas despues di e receso di dianan di fiesta di fin...
-
E cuadra di play-off di Division Honor no ta cla ainda bayendo den e ultimo siman
Den un siman 17 di partidonan sumamente importante, pa determina e cuater prome lugarnan riba e tabla di clasificacion di Division...
-
Resumen di siman 17, un siman determinante cu sorpresa den Division Honor
Siman 17 a resulta di ta un fecha decisivo den Division Honor, pero ainda e storia di e campeonato aki no...
-
Estrella a empata cu Bubali den partido crucial y dramatico, e batayanan pa play-off ta sigui
E bataya pa e di cuarto posicion riba tabla di Division Honor entre Estrella y Bubali a alcansa su climax e...
-
Resumen di siman 11 den Division Honor, un siman cu sorpresa!
SV Bubali vs SV Dakota E weekend di futbol den Division Honor a cuminsa cu e clash entre Dakota, e campeon...
-
Brazil Juniors ta sigui riba e onda victorioso den di dos rond di campeonato Division Honor, ganando River Plate 5-1
Den e prome wega di e di dos rond di e campeonato 2018-2019 di Division Honor Brazil Juniors a sigui impone...
-
Dakota ta gana River Plate 2-1
Siman 8 – Dakota a bin di atras pa gana River Plate 2-1. River Plate a bai ariba tempran den e...
-
River Plate y La Fama ta empata 1-1 den un partido competitivo, dramatico y controversial
Un wega crucial pa ambos ekipo mirando e contratempo cu ambos a haya den nan prome tres weganan di campeonato, River...
-
Britannia ta demostra nan superioridad contra River Plate pa mantene nan liderato den Division Honor ganando 5-2
Dos ekipo cu semper sa presta bon wega ofensivo a enfrenta otro riba e fecha aki. Britannia tras di un bon...


text:
Nos tur por mira cu Covid-19 a intensifica un instabilidad grandi den nos comunidad specialmente pa loke ta trata nos maneho pa esnan mas vulnerabel. E palabra ‘intensifica’ ta ilustra alabes e problema mas grandi den nos structura social.
E palabra ta indica cu e problemanan aki pa hopi tempo tabata beneficia nos minimalmente cu plannan a corto plaso. Hopi bes e plannan den maneho social tabata sirbi pa tapa buraco. Nan no ta enfoca riba e fayo structural di e problemanan mes.
Ta tiki biaha un maneho social por a brinda cambionan structural. Esaki p’e simpel motibo cu mayoria di e plannan ta wordo kita for di mesa prome cu nan por demostra nan efectividad. Cada biaha cu un gobierno sinta, ideanan (cu kisas ta bon) ta wordo descarta simplemente paso nan ta procedente di un otro formacion politico.
Fuera di esey, plannan cu ta preventivo, di cual nan efectividad ta tuma mas tempo, no ta popular. Un pregunta cardinal nos mester puntra nos mes ta: ki consecuencia e instabilidad di maneho social aki ta carga pa nos comunidad?
Kico e ta nifica pa e desaroyo di nos hendenan si nos structura social no ta enfoca riba plannan duradero? Un psicologo conoci, esta Abraham Maslow, a yega di introduci un piramid basa riba e necesidadnan di un ser humano pa ilustra e desaroyo optimal di un persona den un comunidad.
Den e ilustracion na banda por mira cual ta e necesidadnan primario, esta basico, cu mester cumpli cu ne prome cu por yega na un desaroyo optimal di un hende den un comunidad. Si nos wak e bon, e necesidadnan basico — awa limpi, cuminda diario, un dak riba nos cabes — ta unda nos mester cuminsa pa despues nos por sigui stimula e otro puntonan di desaroyo.
Manera a wordo menciona anteriormente, cada cambio di maneho social ta crea un instabilidad. Si nos no logra crea un maneho sostenibel y duradero di e necesidadnan basico (e base di e piramid), ta cu masha dificultad nos lo yega e punto mas halto di e piramid, unda cu nos hendenan por eherce nan potencial completo.
Nos no por pidi nos hendenan pa ta e miho version di nan mes y alabes spera di nan pa contribui na nos isla di un manera innovativo, sin crea un base solido pa nan por funciona. Un maneho sostenibel y structura, unda cu a lo largo tur hende por beneficia mutuamente di un maneho social, ta e obhetivo mas grandi di plataforma RAiZ pa Aruba.


text:
E aña aki e clubnan di futbol afilia na Arubaanse Voetbal Bond (AVB) ta ricibi materialnan deportivo. AVB a traha riba e proyecto hunto cu CONCACAF y awo ta cla pa entrega e materialnan di futbol na e clubnan. E prome nan cu AVB a bishita ta SV RCA, SV Riverplate y SV Dakota, di cual e futbolistanan tabata entusiasma pa ricibi e materialnan.
Pa Ing. Richard Dijkhoff, Presidente di AVB, ta cu hopi orguyo e tabata presente na entrega di material na e organisacion di RCA, cu ta un di e organisacionnan di mas grandi di Aruba y bon organisa. Por medio di e yudansa di CONCACAF, awor AVB ta ofrece e clubnan diferente material pa nan por contribui na desaroyo di futbol.
E momento tabata historico pa AVB, pasobra ta prome biaha cu e federacion ta otorga material di e forma aki. Material cu e clubnan a ricibi ta bala, 2 gol grandi, 250 hashes, di cual diferente material cu ta brinda nan por medio di CONCACAF. AVB a traha hopi tempo riba e proyecto aki y pesey e Presidente a pidi clubnan tempo pa por a caba cu e diferente proyectonan aki. Awe AVB a demostra cu loke nan ta profilando den e ultimo añanan, trahando duro y awo ta concretisa proyectonan.
E muchanan tabata entusiasma di a ricibi e materialnan deportivo cu nan mester. Pa e teamnan material semper ta bon bini pasobra net ta kibra y balanan nunca ta suficiente. Material constantemente ta necesario, asina Richard Dijkhoff a expresa. AVB a entrega e prome materialnan deportivo, pero den transcurso di aña 2019 lo sigui entrega. Ta purba keda suministra clubnan material pa por traha na desaroyo di e hungadonan.
SV RCA ta contento di a ricibi materialnan cu AVB y CONCACAF a duna nan. Ditto Acosta, Presidente di e organisacion, cu tin casi 300 futbolista hoben, a indica cu material semper ta insuficiente. Pasobra golnan ta kibra, balanan ta kibra of gasto y tur ayudo ricibi ta mas cu bon bini. Ta gradici AVB pa su esfuerso pa por a yega na e materialnan aki.
Eurnie Panneflek, Presidente di SV River Plate, a expresa cu e materialnan deportivo ricibi for di AVB y CONCACAF ta un regalo y nan ta masha contento cu tur loke a ricibi. E ta un orguyoso p’e team di Madiki por a haya tanto regalo asina aki di AVB. Nan tin diferente division y pa esaki nan lo haci bon uzo di e materialnan aki.
SV Dakota tambe a ricibi e materialnan deportivo di AVB, unda cu Ferdinant Robert a expresa cu nan ta contento di ricibi esaki, cu sin duda ta yuda hisa e nivel di futbol na Aruba. Pa por haci un trabou optimal mester di material. SV Dakota ta gradici directiva di AVB, Richard Dijkhoff, e “competitie manager” Harvey Clement pa a haci esaki posibel na bienestar di deporte na Aruba.


text:
KRALENDIJK – Fin di siman tras di lomba Dabboussi Motors ‘Driving Forward With You’, a presentá diferente modèl di outo di e marka nobo Changan. A inisiá e aktividat e anochi kaminda a yama tur persona relatá na e ekipo di S.V. Uruguay riba esenario. Uruguay ta e ekipo di futbòl ku hopi aña di eksistensia ku ta funda for di 1932. Nan a estrená nan unifòrm nobo i Dabboussi Motors ta nan spònser mayó. Sra. Catalina Mercelina, miembro di e ekipo a gradisí Amouddi Dabboussi, Direktor di Dabboussi Motors pa a kontribuí na e tim di futbòl. Despues a spùit poko shampaña riba e unifòrm i e miembronan di e tim.
Dabboussi a gradisí e tim ku e por ta nan spònser i e ta sigur ku e ekipo ta bai hasi un bon trabou den e kampionato di futbòl na Boneiru.”
Despues a kontinuá ku presentashon di e outonan nobo di e marka Changan. Awor na Boneiru pero e idea ta pa pronto krese bai Kòrsou i Aruba, Dabboussi a menshoná. Ta un kompania ku ta traha mas outo i awor Changan ta e outo mas gustá. Diferente parti di mundu ya konosé e marka Changan ku ta un tremendo resultado. For di 17.995 dòler un di e outonan aki ta bira di bo.
Tremendo outo i hopi tabata komentá spesialmente e preis ku ta super bon pa un outo espasioso pa famia. Ta trata di un SUV moderno ku kámara i no ta usa yabi pa start e vehíkulonan. Tur esaki i hopi mas opshon.
Djis despues ku a introdusí e outonan a yama famia di e hóben, kende a gradua i a gana un outo den luna di yüli 2019. Momentu e famia tabata riba esenario e yu ku ta studiando den eksterior a papia pa medio di un video, i a bisa ku e mes ta den eksterior pa studia i ta laga su mayornan disfrutá di e vehíkulo. Tambe el a gradisí Amouddi Dabboussi pa e tremendo gesto. Dabboussi na su turno a menshoná ku e meta pa regalá un hóben ku finalisá skol ku éksito un outo, ta pa stimulá e hóbennan pa hasi tur esfuerso pa mihó resultado na Skol. Tata i mama di e hóben ku a gana e outo a bira e promé hende nan ku a subi karetera nan Boneiru ku un outo marka Changan. Despues a regalá tishùrt i pèchi na e públiko presente i a kòrtá bolo. E invitashon ta pa pasa den kurá di City Shop, atmira e modelo nobo di outo marka Changan i yega na un palabrashon pa bo tambe tin bo outo nobo. Dabboussi Motors tin diferente modèl i preis hopi abou kompará ku otro kompanianan di outo.


text:
Aplica pa Cuenta di Studiante ONLINE y participa pa gana AWG 3,000,-
Oranjestad – 11 di juni 2021 – Aplica awe mes pa un Cuenta di Studiante ONLINE y participa pa gana AWG 3,000,- cu e YES! Student Campaign ONLINE! di Aruba Bank
Tur studiante cu no tin Cuenta di Studiante na Aruba Bank por aplica aki: www.arubabank.com/students-yes.
Studiante cu tin un Cuenta di Studiante caba na Aruba Bank tambe por participa door bo referi un amigo of amiga pa habri un Cuenta di Studiante ONLINE! E studiante cu ta aplica pa un cuenta nobo mester pone e nomber (tag) e studiante cu si tin cuenta y cu a referi e amigo/amiga, den e comment box di nos Student Campaign post ariba Facebook, y di e forma aki tambe abo por partipa pa gana e premio.
Campaña ta valido te cu 16 di juli, 2021. Ganador lo wordo anuncia durante e siman di juli 19, 2021.
Pa asistencia pa aplica online por bishita nos Digital Lounge na un di nos sucursalnan na HATO, Camacuri of San Nicolas, y un di nos Digital Ambassadors lo asistibo. Pa mas informacion por Whatsapp 592-7777 of yama 527-7777.


text:
Kralendijk- Un total di 144 hende a pasa angua ayera kontra di Covid-19. For di esakinan, 142 hende a pasa e promé aungua i solamente 2 hende a pasa e di dos angua.
E total di hende ku a registrá pa e bakuna te asina leu ta 3536. Esaki ta inkluí esnan ku a bakuná kaba. E siman aki a bakuná ménos hende pa motibu di elekshon ku a tuma lugá den kompleho di deporte, kaminda ta bakuná tambe.
Na Boneiru tin kasa bes mas krítika riba e echo ku e proseso di bakunashon ta kana slou. Ainda no a komuniká fecha pa kuminsá bakuná esnan bou di 60 aña. Esaki ta difisil pa komprondé, sigur tumando na kuenta e subida espantoso di kontagio nobo i hende ku a resultá den hospital pa motibu di Covid.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Kico ta e sindroma di demencia?
Demencia ta un malesa di e celebro cu ta progresivo y terminal. Esaki ta significa cu poco poco e persona ta bay experiencia mas dificultad den funcionamento y ta bay depende mas y mas riba ayudo di otro persona pa e por funciona y sobrevivi den sociedad. Demencia por wordo causa dor di diferente malesa. E malesa di mas conoci ta e malesa di Alzheimer cu ta causa e demencia tipo Alzheimer. Pero tambe tin e demencia tipo vascular, demencia tipo lewy body etc.
Ora ta trata di e sindroma di demencia e celnan den e celebro y of e coneccion entre e celnan den e celebro ta kibra. Esaki ta e motibo dicon un persona cu demencia no por funciona bon mas. Durante e transcurso di e malesa mas y mas di e celebro ta deteriora caminda dado momento hasta e funcionan basico di nos organismo ta wordo afecta.
Na comienso di e malesa vooral e problema cu memoria ta sobresali. Despues e persona ta haya problema cu pensamento e idioma. Tambe e persona por experiencia cambio den karakter y actitud. Segun e malesa aki ta avansa e persona por experiencia perdida di control riba su propio bida, e ta bira dependiente y guia y cuido. Tambe por ripara cu abilidadnan cu e ta uza tur dia ta bira menos of ta bay perdi, por ehempel cushina, banja , higiena personal, bisti panja, haci compras, core auto etc.
Te na e momento aki no tin niun remedi pa stop of cura e malesa aki. Si tin algún medicamento pa slow down e proceso. Banda di e tratamento cu remedi por escohe pa (re)activa e persona su abilidadnan, esaki ta wordo yama terapia psycho-social. Un forma di e terapia psycho-social ta wordo brinda na e grupo nan di pasadia na CasMarie. E meta ta pa e persona pasa un dia placentero y sinti su mes util. A la ves e persona su abilidad nan ta wordo activa na un manera placentero
Symptoma psychiatrico
Tin ves symptoma psychiatrico ta compaña e demencia. Por ehempel un persona ta bira desconfia, paranoid, agresivo, e ta halucina of ta scucha stem etc. Si e symptoma nan aki ta causa hopi dificultad pa e persona mes por evalua cu dokter di cas of specialista y busca conseho con por atende esaki. Tambe por evalua e opcion pa trata e symptomanan aki cu remedi. Hopi importante ta pa semper evalua cu dokter prome si e symptoma psychiatrico ta un consecuencia di un problema somatico por ehempel un infeccion. Pa mas informacion por tuma nota di e brochure di informacion “Delirio” y e brochure “halucinacion y pensamento cu no ta cuadra cu realidad”


text:
dependensia (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 350 bia
- deskripshon: den bo trabou bo ta dependé hopi biaha di otronan pa bo kumpli ku bo trabou di forma adekuá, mientras ku e reseptor di kuido ta dependiente di bo. E relashonnan akí ta relashonnan di dependensia. Mester traha huntu pa logra ku tur kos ta sali bon.
- hulandes: afhankelijkheid
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
dependensia (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 217 bia
- deskripshon: den bo trabou bo ta dependé hopi biaha di otronan pa bo kumpli ku bo trabou di forma adekuá, mientras ku e reseptor di kuido ta dependiente di bo. E relashonnan akí ta relashonnan di dependensia. Mester traha huntu pa logra ku tur kos ta sali bon.
- hulandes: afhankelijkheid
Glosbe
-
Glosbe ta un dikshonario internashonal, klek riba e siguiente konekshon:
dependensia
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
dependensia
anterior i siguiente


text:
ORANJESTAD, Aruba: Diahuebs atardi SOGA a entrega e yabi di e New Bed Tower na Minister di Salud Publico, Cuido di Nos Grandinan y Deporte, Dr. Carlos “Alex” Schwengle. Tur partido envolvi cu e proyecto aki a percura pe proyecto cana manera mester ta aunke cu tabatin hopi reto cun’e. “Mi ta hopi contento di por mira, cu e edificio mas importante di e proyecto grandi aki, esta e New Bed Tower ta cla y a keda entrega na e pais”, asina Drs. Theo de Kool, miembro di directiva di hospital a duna di conoce.
E no tabata facil pasobra nan a experencia varios contratiempo pero como un team a traha hunto pa yega na e meta final. Tur a participa y duna di nan mes pa esaki por a bira un realidad. Hospital kier a gradici SOGA cu a percura pa e financiamento traha y door di nan esaki a bira un realidad. Tambe a gradici Gobierno, Minister Raad, Parlamento cu a aproba e proyecto aki. Gobierno a pone nan confiansa den hospital pa e proyecto aki y pa cu esaki mester gradici nan. “Mi kier a gradici Minister di Salubridad, Cuido di Nos Grandinan y Deporte aunke cu e secuencia aki lo ta diferente pa loke ta e proyecto aki mirando cu e lo mester ta Sport pa por cumpli cu un proyecto di e magnitud aki, sigui pa e cuido di grandinan pa e motibo cu un proyecto di e magnitud aki por duna bo cabey blanco y na final ta yega na Salubridad cu loke nos di Hospital kier bay brinda y manera semper teniendo e pashent central”, asina Drs. de Kool a menciona.
Hospital ta spera di muy pronto por ricibi e yabi di e porta pa asina por cuminsa cu e trabounan.
Dentro di algun siman e personal medico di hospital lo bay den e New Bed Tower pa asina cuminsa siña conoce e edificio full y siña traha cu e aparatonan nobo. Casi tur aparato den e edificio ta nobo y ora di situacion di emergencia, nan lo mester sa di biaha unda tur cos ta. Tur e cosnan aki nan lo bay train y test diferente situacion, pa asina dentro den algun siman nan por atende e prome pashentnan den un edificio nobo y cu un top servicio manera ta custumber.
E parti grandi di e proyecto aki tabata e prome fase cu tabata e edificionan nobo cu ta e Medical Office Building y awo ta bay cuminsa cu e di dos fase cual ta e renobacion completo di e edificio actual di hospital. Haciendo e renobacion aki, e edificio lo ta uno completamente nobo tanto paden como pafo.